**МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ**

Проект

**НАРЕДБА № …………………….**

**от ……………………………….. 2018 г.**

**за прилагане на правилата на биологично производство, етикетиране и контрол, и за издаване на разрешение за контролна дейност за спазване на правилата на биологичното производство, както и за последващ официален надзор върху контролиращите лица**

Глава първа  
ОБЩИ РАЗПОРЕДБИ

**Чл. 1.** С тази наредба се определят условията и реда за:

1. прилагане на правилата на биологично производство на растения, животни и аквакултури, растителни, животински продукти, продукти от аквакултури и храни, тяхното етикетиране и контрола върху производството и етикетирането им съгласно изискванията на Регламент (EО) № 834/2007 на Съвета от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) № 2092/91 (ОВ, бр. L 189 от 20.7.2007 г.) (Регламент (ЕО) № 834/2007) и Регламент (ЕО) № 889/2008 на Комисията от 5 септември 2008 г. за определяне на подробни правила за прилагането на Регламент (ЕО) № 834/2007 на Съвета относно биологичното производство и етикетирането на биологични продукти по отношение на биологичното производство, етикетирането и контрола (ОВ, бр. L 250 от 18.9.2008 г.,) (Регламент (ЕО) № 889/2008);

2. създаване и поддържане на информационна база данни на:

а) производителите, преработвателите и търговците на земеделски продукти и храни, произведени по биологичен начин;

б) лицата, които осъществяват контрол за съответствие на биологичното производство;

в) посевен, посадъчен материал и семена от картофи, произведени по правилата на биологично производство;

3. прилагане на правила за преход към биологично производство;

4. внос от трети държави на биологични продукти и храни съгласно изискванията на Регламент (ЕО) № 1235/2008 на Комисията от 8 декември 2008 г. за определяне на подробни правила за прилагането на Регламент (ЕО) № 834/2007 на Съвета по отношение на режима за внос на биологични продукти от трети държави съгласно чл. 25в от ЗПООПЗПЕС (ОВ, бр. L 334 от 12.12.2008 г.) (Регламент (ЕО) № 1235/2008);

5. издаване на разрешение за контролна дейност и последващ официален надзор върху дейността на контролиращите лица, в т.ч. делегиране на задачи на контролиращите лица съгласно чл. 27, параграф 5 от Регламент (ЕО) № 834/2007;

6. състава и функциите на постоянната междуведомствена консултативна комисия по биологично производство е наричана по нататък "комисията";

7. официален контрол на биологично произведени земеделски продукти и храни на търговците на едро и дребно по чл. 25a от Закона за прилагане на Общата организация на пазарите на земеделски продукти на Европейския съюз (ЗПООПЗПЕС).

8. взаимодействие между институции, имащи компетенции по отношение на надзора и контрола в биологичното производство съгласно Регламент (ЕО) № 834/2007;

**Чл. 2.** (1) Министърът на земеделието, храните и горите е компетентен орган при провеждане на политиката на Европейския съюз (ЕС) и националната политика в областта на биологичното производство, надзора и контрола по смисъла на чл. 16, ал. 1 ЗПООПЗПЕС.

(2) Дейността на компетентния орган се подпомага от компетентното звено, определено съгласно Устройствения правилник на Министерството на земеделието, храните и горите.

(3) Министърът на земеделието, храните и горите утвърждава процедури и образци на заявления за дейността на звеното по ал. 2.

(4) Министърът на земеделието, храните и горите издава, отнема, предсрочно прекратява или ограничава обхват на разрешенията по чл. 18, ал. 1 от ЗПООППЕС.

(5) Министърът на земеделието, храните и горите разрешава със заповед:

1. до 40 %, подновяване на стадо с небиологично отглеждани нераждали женски бозайници съгласно чл. 9, параграф 4 от Регламент (ЕО) 889/2008;

2. животновъдните практики съгласно чл. 18 от Регламент (ЕО) 889/2008 на Комисията;

3. използване на синтетични витамини А, Д и Е съгласно чл. 22, буква „ж” от Регламент 889/2008 на Комисията;

4. едновременно производство на аквакултурни животни по биологичен и небиологичен начин съгласно чл. 25в от регламент 889/2008;

5. растения и растителни продукти съгласно чл. 36, параграф 2 – 4 от Регламент 889/2008;

6. земеделски земи съгласно чл. 37, параграф 2 от Регламент 889/2008;

7. производство на аквакултурни животни съгласно чл. 38а, параграф 2 от Регламент 889/2008;

8. връзване на животни съгласно чл. 39 от Регламент 889/2008;

9. паралелно производство съгласно чл. 40 от Регламент 889/2008;

10. използване на отглеждани по небиологичен начин животни съгласно чл. 42, буква „а” и „б” от Регламент 889/2008;

11. използване на семена или вегетативен размножителен материал, които не са произведени по метода на биологичното производство съгласно чл. 45, параграф 8 от Регламент 889/2008;

12. изключения от разпоредбите за производството, свързани с бедствия съгласно чл. 47 от Регламент 889/2008;

13. продължителност на периода на некултивиране на двучерупчести мекотели съгласно чл. 25т от Регламент 889/2008;

14. използване на небиологични съставки съгласно чл. 29 от Регламент 889/2008.

**Чл. 3.** Официалният контрол по чл.1, т. 4 и 7 се осъществява от Българската агенция по безопасност на храните (БАБХ).

**Чл. 4.** (1) Контролът за спазване на правилата за биологично производство, преработка, етикетиране, търговия, внос и износ на земеделски продукти, продукти от аквакултури, храни и фуражи в Република България в съответствие с разпоредбите на Регламент (EО) № 834/2007, Регламент (ЕО) № 889/2008, ЗПООПЗПЕС и тази наредба се осъществява от контролиращи лица, получили разрешение съгласно чл. 18, ал. 1 ЗПООПЗПЕС;

(2) Изключения от правилата за биологично производство се разрешават писмено от контролиращите лица при:

1. управление на пчелини с цел опрашване на култури съгласно чл. 41 от Регламент (ЕО) 889/2008 на Комисията;

2. използване на небиологични протеинови фуражи от растителен и животински произход за животни съгласно чл. 43 от Регламент (ЕО) 889/2008;

3. употреба на произведен по небиологичен начин пчелен восък съгласно чл. 44 от Регламент (ЕО) 889/2008;

4. използване на семена или вегетативен размножителен материал, които не са произведени по метода на биологичното производство съгласно чл. 45, параграф 5 от Регламент 889/2008;

5. специфични проблеми на управлението при биологичното животновъдство съгласно чл. 46 от Регламент 889/2008;

6. добавяне на екстракт от небиологични дрожди съгласно чл. 46а от Регламент 889/2008.

Глава втора.  
ПРИЛАГАНЕ НА ПРАВИЛА ЗА БИОЛОГИЧНО ПРОИЗВОДСТВО НА ЗЕМЕДЕЛСКИ ПРОДУКТИ И ХРАНИ

Раздел I

**Общи правила**

**Чл. 5.** (1) Тази наредба се прилага за:

1. продукти по чл. 1, параграф 2 от Регламент (ЕО) № 834/2007, както и за дрожди, използвани за храна или фураж, с изключение на продуктите от лов и риболов на диви животни, които не се определят като биологично производство;

2. всеки оператор по чл. 1, параграф 3 от Регламент (ЕО) № 834/2007.

(2) Наредбата не се прилага за заведенията за обществено хранене.

**Чл. 6.** Всички етапи на производство, обработка и разпространение на биологични продукти, контрол и надзор се осъществяват при спазване на изискванията на Регламент (ЕО) № 834/2007, Регламент (ЕО) № 889/2008 и Регламент (ЕО) № 1235/2008, ЗПООПЗПЕС, тази наредба и други действащи европейски и национални нормативни актове, когато е приложимо.

Раздел II

**Специфични правила**

**Чл. 7.** (1) Събирането на диворастящи растения и части от тях се счита за метод на биологично производство при условията на чл. 12, параграф 2 от Регламент (ЕО) 834/2007 и при спазване на следните изисквания:

1. се извършва под контрола на контролиращото лице;
2. най-малко три години преди събирането териториите не са третирани с продукти, различни от разрешените за употреба в Приложение I и Приложение II от Регламент (ЕО) № 889/2008;
3. не засяга устойчивостта на естественото местообитание и опазването на вида на територията;
4. зоните не са подложени на индустриални замърсители или интензивен автомобилен трафик;
5. се извършва от обучени събирачи, като се поддържат писмени доказателства за проведени обучения;
6. се извършва по предварително одобрени от контролиращо лице карти на териториите, като се поддържат писмени доказателства за това.

(2) При събиране на диворастящи растения и части от тях се спазват разпоредбите на Наредба № 2 от 2004 г. за правилата и изискванията за събиране на билки и генетичен материал от лечебни растения.

**Чл. 8.** При производството на растителни култури операторите предоставят ежегодно на контролиращото лице програмата по чл. 71 от Регламент (ЕО) № 889/2008.

**Чл. 9** (1) При отглеждане на култивирани гъби могат да се използват субстрати от компоненти съгласно чл. 6, подточки „а” – „д” от Регламент (EO) №889/2008. В случай,че продуктите, посочени в т.1, буква „а“, не са налични, се използват включени в Приложение I от Регламент (ЕО) №889/2008 продукти, които количествено не надвишават 25% от теглото на всички елементи на субстрата, като се изключи опаковъчният материал и добавената вода преди компостирането.

(2) Преходните периоди за отглеждане на гъби са съгласно чл. 36, параграф 1 от Регламент (ЕО) №889/2008, в зависимост от типа на отглеждането им, като едногодишни и многогодишни.

(3) Мицел от производствената единица може да се използва като размножителен материал.

(4) Правилата по чл. 45, параграф 2 от Регламент (EO) №889/2008 не се прилагат за гъби и мицел.

**Чл. 10.** При отглеждането на птици на партиди на открити заградени площи, след всяка партида, площите остават празни с цел възстановяване на растителността, съгласно чл. 23, параграф 5 от Регламент (ЕО) 889/2008, за период не по-малък от 14 дни.

**Чл. 11.** При отглеждане на пчелни семейства по биологичен начин с цел производство и продажба на пчелни майки и рояци се спазват изискванията на Наредба № 47 от 2003 г. за производство и предлагане на пазара на елитни и племенни пчелни майки и отводки (рояци) и реда за водене на регистър (ДВ, бр. 103 от 2003 г.).

**Чл. 12.** При отглеждане на зайци по биологичен начин и производство на заешко месо се спазват изискванията, посочени в Приложение № 1.

Раздел III

**Издаване на заповеди от министъра на земеделието, храните и горите по чл. 2, ал. 5**

**Чл. 13.** (1) За издаване на заповед по чл. 2, ал. 5, т. 1 – 14 контролиращото лице подава от името на оператора заявление по образец, утвърден със заповед на министъра на земеделието, храните и горите и публикуван на страницата на Министерството на земеделието, храните и горите.

(2) Към заявлението по ал. 1 се прилагат:

1. копие на договор за контрол и сертификация с оператора;

2. копие на последния инспекторски доклад;

3. информация за наложени мерки от приложение 3;

4. специфични документи и становища от съответните експерти, служби и/или институции, които имат компетенции по отношение на подаденото заявление.

(3) Компетентното звено разглежда заявлението и приложените към него документи. При установени пропуски и/или несъответствия съответното контролиращо лице се уведомява в писмен вид в 15-дневен срок от постъпването на заявлението и приложените към него документи, като се определя срок от 10 дни контролиращото лице да отстрани установените пропуски/и или несъответствия.

(4) В случай, че в определения по ал. 3 срок на пропуските и/или несъответствията не бъдат отстранени административното производство се прекратява.

(5) След отстраняването на пропуските и/или несъответствия компетентното звено прави предложение до комисията за разглеждане на заявлението с приложеното към него досие.

(6) Министърът на земеделието, храните и горите издава разрешение или прави мотивиран отказ в срок три месеца от постъпването им на база становище на комисията.

(7) В случай на необходимост от уточняване на обстоятелствата срокът по ал. 6 спира да тече до предоставяне на необходимите документи.

(8) Компетентното звено съхранява досиетата на издадените от министъра на земеделието, храните и горите заповеди за срок от 5 години, считано от датата на издаване.

(9) Контролиращите лица следят за прилагане на издадените заповеди.

**Чл. 14.** В случаите по чл. 2, ал. 5, т. 1 към заявлението се прилагат:

1. договор с регистриран ветеринарен лекар;

2. становище на регистриран ветеринарен лекар;

**Чл. 15.** В случаите по чл. 2, ал. 5, т. 2 към заявлението се прилагат:

1. договор с регистриран ветеринарен лекар;

2. становище на регистриран ветеринарния лекар от необходимостта за извършване на манипулацията;

**Чл. 16.** В случаите по чл. 2, ал. 5, т. 3 към заявлението се прилагат:

1. договор с регистриран ветеринарен лекар;

2. становище от регистриран ветеринарен лекар;

3. декларация от производителя, че са идентични на витамини получени от селскостопански продукти.

**Чл. 17.** В случаите по чл. 2, ал. 5, т. 4 се изисква служебно документ за регистрация от Изпълнителната агенция по рибарство и аквакултури по чл. 25 от Закона за рибарството и аквакултурите.

**Чл. 18.** (1) В случаите по чл. 2, ал. 5, т. 5 се прилагат:

1. При намаляване на преходния период:

а) формуляр за описване на историята на парцелите, за период три години преди датата на включване на парцела в система за контрол; във формуляра се описват културите, използваните торове и средства за растителна защита съгласно Приложение № 2;

б) протокол за пробовземане и резултати от анализ на почвени проби на всеки от парцелите, съгласно стойностите, посочени в Наредба № 3 от 2008 г. за нормите за допустимо съдържание на вредни вещества в почвите (ДВ, бр. 71 от 2008 г.) (Наредба № 3 от 2008 г.), изследванията да са извършени от акредитирана лаборатория;

2. При увеличаване на преходния период:

а) протокол за пробовземане и резултати от анализ на почвени проби на всеки от парцелите, съгласно стойностите, посочени в Наредба № 3 от 2008 г, изследванията трябва да са извършени от акредитирана лаборатория;

б) списък на парцели предложени за увеличаване на преходния период с идентификатор по КВС или КК;

(2) Преходният период по ал. 1, т. 1 не може да бъде намален на по-малко от една година от датата по чл. 36, ал. 1, т. 2, т. 3 или ал. 3 за съответните части от парцели.

(3) При изтичане на преходния период по ал. 1, т. 2 и преди издаване на сертификат по чл. 29 от Регламент 834/2007 за биологична продукция на парцелите за които е удължен преходния период, контролиращото лице взема и предоставя за анализ в акредитирана лаборатория нови проби от парцелите.

(4) При установяване на неразрешени за биологичното производство продукти в парцелите за които е удължен преходния период, същите се изключват от система на контрол.

(5) Контролиращото лице уведомява министъра на земеделието, храните и горите и останалите контролиращи лица получили разрешение по чл. 18, ал. 1 от ЗПООПЗПЕС за парцелите по ал. 4.

(6) Парцелите по ал. 4 не могат да бъдат включвани отново в система на контрол за най-малко 3 години от изключването им.

**Чл. 19.** (1) В случаите по чл. 2, ал. 5, т. 6 се прилагат:

1. формуляр за описване на историята на полетата, за които се подава заявлението за намаляване на преходния период, за период три години преди датата на подписване на договора за контрол и сертификация с контролиращото лице; във формуляра се описват културите, използваните торове и средства за растителна защита съгласно приложение № 2;

2. протокол за пробовземане и резултати от анализ на почвени проби на всеки от парцелите, предложени за намаляване на преходния период, съгласно стойностите, посочени в Наредба № 3 от 2008 г., изследванията да са извършени от акредитирана лаборатория;

3. списък на парцели предложени за намаляване на преходния период с идентификатор по КВС или кадастрална карта;

4. доказателства, че площите са използвани от нетревопасни видове;

(2) Преходният период по ал. 1 може да бъде намален до шест месеца от датата по чл. 36, ал. 1, т. 2, т. 3 или ал. 3 за съответните части от парцели.

**Чл. 20.** (1) В случаите по чл. 2, ал. 5, т. 7 към заявлението се прилага протокол за пробовземане и резултати от анализ на проби от акредитирана лаборатория, доказващи липсата на неразрешени за биологичното производство продукти.

(2) Преходния период по ал. 1 може да бъде намален на:

1. дванадесет месеца за съоръжения, които не могат да бъдат източвани, почиствани и дезинфекцирани;

2. шест месеца за съоръжения, които са източени или са преминали период на некултивиране.

**Чл. 21.** В случаите по чл. 2, ал. 5, т. 8 към заявлението се прилагат:

1. договор с регистриран ветеринарен лекар;

2. становище на ветеринарен лекар за необходимостта от връзването на животните.

**Чл. 22.** В случаите по чл. 2, ал. 5, т. 9 към заявлението се прилагат:

1. При многогодишни култури:

а) план за преобразуване;

б) доказателства от оператора за постоянното разделяне на продукцията;

в) декларация от оператора, че ще уведомява контролиращото лице при прибиране и приключване на събирането на реколтата;

г) доказателства от оператора за контролните мерки, посочени в глави 1 и 2 от дял IV от Регламент 889/2008 на Комисията.

2. При площи за земеделски проучвания или официални образователни програми се прилагат документи съгласно т.1 с изключение на план за преобразуване.

3. При производство на семена, вегетативен размножителен материал и разсад се прилагат документи съгласно т.1 с изключение на план за преобразуване.

4. При тревни площи:

а) декларация, че площите се използват единствено за паша;

б) списък по видове тревопасни животни, които ще пашуват на тях;

в) дневник за мероприятията върху тревните площи използвани за пашуване.

5. При отглеждане на животни от един и същи вид за земеделски проучвания и официално образователни програми:

а) план от оператора съгласуван от контролиращото го лице;

б) декларация от оператора, че ще уведомява контролиращото лице при всяка доставка или продажба на животни и животински продукти;

в) декларация от оператора, че ще уведомява контролиращото лице за всички произведени продукти, техните количества и приложени мерки за разделянето им;

**Чл. 23.** В случаите по чл. 2, ал. 5, т. 10 към заявлението се прилагат:

а) документ за произход и възраст на пилетата и/или ярките;

б) декларация от продавача, че ярките, предназначени за снасяне на яйца, са отглеждани съгласно разпоредбите на раздели 3 и 4 от глава 2 от Регламент (ЕО) № 889/2008;

в) декларация от производителя, че не притежава други ярки в стопанството;

г) инспекторски доклад от последната проведена проверка на биологичното производство на фураж на стопанството, в което ще бъдат отглеждани ярките.

**Чл. 24.** В случаите по чл. 2, ал. 5, т. 11 към заявлението се прилагат:

1. доказателства от оператора относно необходимостта за използване на даден сорт, който е с голямо значение за неговото стопанство, при налични други сортове в базата данни по чл. 41, ал. 1;

2. Декларации от производителя, че посевния и/или посадъчния материал и/или семена от картофи не са:

а) третирани с продукти за растителна защита, които не са вписани в Приложение II от Регламент (ЕО) № 889/2008;

б) произведени с употребата на ГМО и/или продукти от тях;

в) произведени по методите на хидропонно производство.

**Чл. 25.** В случаите по чл. 2, ал. 5, т. 12 към заявлението се прилагат доказателства и обосновка от оператора относно необходимостта от издаване на разрешение.

**Чл. 26.** (1) В случаите по чл. 2, ал. 5, т. 13 към заявлението се изисква служебно документ за регистрация от Изпълнителната агенция по рибарство и аквакултури по чл. 25 от Закона за рибарството и аквакултурите.

(2) Периодът на некултивиране, който се прилага и се документира след всеки производствен цикъл в садковите системи в открити води в морето и при други методи на производство, при които се използват резервоари, рибовъдни басейни и клетки, е не по малък от 14 дни при спазване на разпоредбите на чл. 25т, параграф 3, буква „а” от Регламент (ЕО) № 889/2008.

(3) Операторите, които се ползват от изключенията по чл. 2, ал. 5, т. 13, осигуряват условия за вземане на проби съгласно мониторингова програма и съхраняват писмени доказателства за прилагане на този период.

**Чл. 27.** (1) В случаите по чл. 2, ал. 5, т. 14 се прилагат всички доказателства и документи, описани в чл. 29, параграф 1 и 2 от Регламент (ЕО) 889/2008.

Раздел IV

**Изключения разрешавани от контролиращи лица**

**Чл. 28.** За разрешаване на изключение по чл. 4, ал. 2, т. 1 - 6 операторът подава заявление до контролиращото лице.

**Чл. 29.** В случаите по чл. 4, ал. 2, т. 1 се прилагат следните документи:

1. карта на площадката, на която ще бъдат разположени пчелините и в кои имоти по КК и КВС;

2. информация за броя на биологичните и небиологичните пчелни семейства;

3. декларация от оператора, че получената продукция няма да се продава с позоваване на метода за биологично производство.

**Чл. 30.** В случаите по чл. 4, ал. 2, т. 2 се прилагат следните документи:

1. доказателства, че няма налични биологични протеинови фуражи;

2. декларация, че фуражите ще се използват само за свине и птици;

3. план за фуражните дажби.

**Чл. 31.** В случаите по чл. 4, ал. 2, т. 3 се прилагат следните документи:

1. писмено доказателство, че няма наличен восък произведен от биологични единици;

2. протокол от анализ на използвания восък от акредитирана лаборатория за забранени в биологичното пчеларство вещества.

**Чл. 32.** В случаите по чл. 4, ал. 2, т. 4 се прилагат:

1. обосновка от оператора относно необходимостта от издаване на разрешение;

2. справка за наличие на биологичен посевен и/или посадъчен материал и/или семена от картофи от базата данни по чл. 41, ал. 1;

3. декларации от производителя, че посевния и/или посадъчния материал и/или семена от картофи не са:

а) третирани с продукти за растителна защита, които не са вписани в Приложение II от Регламент (ЕО) № 889/2008;

б) произведени с употребата на ГМО и/или продукти от тях;

в) произведени по методите на хидропонно производство.

**Чл. 33.** В случаите по чл. 4, ал. 2, т. 5 се прилагат следните документи:

1. договор с регистриран ветеринарен лекар;

2. становище на ветеринарен лекар;

3. справка за площта на помещенията в които ще се отглеждат животните за угояване, спазвайки минимална площ на закрито съгласно Приложение III от Регламент 889/2008.

**Чл. 34.** В случаите по чл. 4, ал. 2, т. 6 се прилагат следните документи:

1. доказателство за липса на биологични дрожди или автолизат;

2. декларация от продавача, че не са произведени с употребата на ГМО и/или продукти от тях;

3. декларация от оператора, че ще се добавят до 5 % екстракт от небиологични дрожди или автолизат (изчислени като сухо вещество).

**Чл. 35.** (1) Контролиращото лице регистрира всички разрешения по чл. 4 ал. 2 в базата данни по чл. 46 и в отчетната си документация.

(2) Контролиращото лице изготвя и изпраща до 31 януари годишен доклад до министъра на земеделието, храните и горите за всички издадени разрешения по чл. 4, ал. 2, т. 4.

(3) Министърът на земеделието, храните и горите изготвя обобщен доклад до Европейската комисия (ЕК) и държавите-членки за всички издадени разрешения по чл. 2, ал. 5, т. 11 и по чл. 4, ал. 2, т. 4.

Раздел V **Правила за преход към биологично производство**

**Чл. 36.** (1) Земеделско стопанство преминава към биологично производство на земеделски продукти, когато са изпълнени следните условия:

1. Операторътима сключен договор за контрол и сертификация с одобрено от министъра на земеделието, храните и горите контролиращо лице;

2. Операторът е уведомил министъра на земеделието, храните и горите в срок един месец от датата на сключване на договора за контрол и сертификация за преминаване към биологично производство;

3. Операторът е уведомил министъра на земеделието, храните и горите в срок един месец от датата на сключване на договор/допълнително споразумение за включване на нова дейност в система на контрол.

(2) Преходният период към биологично производство започва да тече от датата на уведомлението по ал. 1, т. 2 и/или т. 3.

(3) Преходния период на нови парцели и/или животни и/или пчелини започва от датата на включването им в система на контрол, ако са изпълнени условията по ал. 1, т. 2 и/или 3.

(4) При изтичане на преходния период по ал. 2 и/или ал.3 и преди издаване на сертификат по чл. 29 от Регламент 834/2007 на Съвета за биологична продукция, контролиращото лице взема проби и ги предоставят за анализ в акредитирана лаборатория за установяване на наличието на продукти, които не са разрешени за биологичното производство.

Раздел VI  
**Правила за употребата на термини и означения на биологични продукти и храни и контрол върху употребата им**

**Чл. 37.** (1) Термините и означенията за биологичен метод при етикетиране се използват съгласно разпоредбите на чл. 23, 24 и 25 на Регламент (ЕО) 834/2007 и Дял III от Регламент (ЕО) 889/2008 на Комисията.

(2) Национални и частни знаци могат да се използват при етикетирането, представянето и рекламирането на продукти, които отговарят на изискванията на Регламент (EО) № 834/2007, Регламент (ЕО) № 889/2008 и тази наредба.

(3) Националният знак "Калинка" може да се използва при етикетирането и/или рекламирането на земеделски продукти, храни и съставките им като означение за биологичен метод на производство и преработка при спазване на разпоредбите на ал. 1 – 4 съгласно приложение № 3.

(4) Националният знак "Калинка" е изключителна собственост на МЗХГ.

**Чл. 38.** (1) Официалният контрол в търговската мрежа върху употребата на термини и означения за биологичен метод на производство на храни се упражнява от длъжностни лица от БАБХ в съответствие с изискванията на Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (ОВ, бр. L 165 от 30.04.2004 г.).

(2) При упражняване на официалния контрол по ал. 1 длъжностните лица от БАБХ прилагат правомощията си по Закона за храните и тази наредба.

(3) Българската агенция по безопасност на храните изготвя до 31 януари годишен доклад до министъра на земеделието, храните и горите за осъществения контрол по ал. 1. Докладът съдържа информация относно:

1. брой на извършените проверки по категории съгласно чл. 36, ал. 3 и списък на лицата, върху които е упражнен контрол;

2. брой на констатираните нарушения и издадени актове, списък на нарушителите и наложените санкции.

**Чл. 39.** (1) При упражняване на контрол по чл. 38, ал. 1 длъжностните лица от БАБХ:

1. извършват проверки в обектите за търговия на едро и дребно и на общинските пазари за продажба на биологични продукти;

2. изискват документи относно употребата на термини и означения за биологичен метод на производство и преработка на растения, животни и аквакултури, растителни, животински продукти, продукти от аквакултури и храни в съответствие с изискванията, предвидени в Регламент (EО) № 834/2007, Регламент (ЕО) № 889/2008, ЗПООПЗПЕС и тази наредба;

3. издават предписания за изтегляне от търговската мрежа на растения, животни и аквакултури, растителни, животински продукти, продукти от аквакултури и храни, ако се констатира, че за същите са използвани неправомерно термини и означения за биологичен метод на производство и преработка, в съответствие с изискванията, предвидени в Регламент (EО) № 834/2007, Регламент (ЕО) № 889/2008, ЗПООПЗПЕС и тази наредба;

4. издават предписания и/или актове за констатираните нарушения съгласно чл. 65 ЗПООПЗПЕС;

5. упражняват последващ контрол за проверка на изпълнение на предписанията по т. 3 и 4.

(2) Официалните проверки се извършват планово, внезапно и/или по сигнал. Проверките се планират и отчитат в рамките на Единния многогодишен национален контролен план на Република България за храни, фуражи, здравеопазване на животните и хуманно отношение към тях и защита на растенията.

(3) При извършване на проверка в обектите по ал. 1, т. 1 длъжностните лица от БАБХ проверяват изпълнението на разпоредбите на чл. 25, ал. 3 - 5 ЗПООПЗПЕС.

(4) При извършване на контрол по чл. 31 длъжностните лица от БАБХ съставят протокол за резултатите от извършените проверки по ал. 1, копие от който се предоставя на управителя или упълномощен негов представител веднага след извършване на проверката.

(5) Управителят или упълномощен негов представител или служител на контролиран обект по ал. 1, т. 1 е длъжен да:

1. предостави на длъжностните лица от БАБХ свободен достъп до обектите и продуктите, подлежащи на контрол по чл. 30;

2. предостави на длъжностните лица от БАБХ цялата документация, свързана с контрола по чл. 30;

3. изпълнява издадените предписания по ал. 1, т. 3 и 4.

(6) При констатиране на нередности и/или нарушения на биологични продукти в търговската мрежа, БАБХ информира компетентното звено и контролиращото лице на оператора в срок до 3 дни.

Раздел VII **Прилагане на правила за внос от трети държави на биологични продукти**

**Чл. 40.** (1) Растения, животни и аквакултури, растителни, животински продукти, продукти от аквакултури и храни, произведени по биологичен начин, се внасят от трети държави съгласно чл. 32 от Регламент (EО) № 834/2007 при спазване на следните изисквания:

1. внасяните растения, животни и аквакултури, растителни, животински продукти, продукти от аквакултури и храни отговарят на изискванията на Регламент (EО) № 834/2007, Регламент (ЕО) № 889/2008 и са придружени от сертификат по чл. 29 от Регламент (ЕО) № 834/2007 за продукти от биологично производство в Европейската общност съгласно чл. 13 от Регламент (ЕО) № 1235/2008;

2. вносителят (търговецът) подлежи на контрол и сертификация в съответствие с изискванията на Регламент (EО) № 834/2007, Регламент (ЕО) № 889/2008 и тази наредба и предоставя оригинал на документ, издаден съгласно чл. 29, параграф 1 от Регламент (EО) № 834/2007 и чл. 38, ал. 1;

3. третата страна на произход, от която се извършва вносът, трябва да е включена в списъка на Приложение ІІІ по чл. 7, параграф 1 от Регламент (ЕО) № 1235/2008.

(2) Растения, животни и аквакултури, растителни, животински продукти, продукти от аквакултури и храни, произведени по правила за биологично производство, равностойни на изискванията на Регламент (EО) № 834/2007 и Регламент (ЕО) № 889/2008, се внасят от трети държави съгласно чл. 33, параграф 2 от Регламент (EО) № 834/2007 при спазване на следните изисквания:

1. внасяните растения, животни и аквакултури, растителни, животински продукти, продукти от аквакултури и храни отговарят на правила за биологично производство, равностойни на изискванията на Регламент (EО) № 834/2007 и Регламент (ЕО) № 889/2008, и са придружени от сертификат за инспекция за внос на продукти от биологично производство в Европейската общност съгласно чл. 13 от Регламент (ЕО) № 1235/2008;

2. вносителят (търговецът) подлежи на контрол и сертификация в съответствие с изискванията на Регламент (EО) № 834/2007, Регламент (ЕО) № 889/2008 и тази наредба и предоставя документ, издаден съгласно чл. 29, параграф 1 от Регламент (EО) № 834/2007 и чл. 38, ал. 1;

3. третата държава, от която се извършва вносът, трябва да е включена в списъка на Приложение ІІІ по чл. 7, параграф 1 от Регламент (ЕО) № 1235/2008.

(3) Растения, животни и аквакултури, растителни, животински продукти, продукти от аквакултури и храни, произведени по правила за биологично производство, равностойни на изискванията на Регламент (EО) № 834/2007 и Регламент (ЕО) № 889/2008, се внасят от трети държави, когато са контролирани от признати контролиращи лица в трети държави съгласно чл. 33, параграф 3 от Регламент (EО) № 834/2007, при спазване на следните изисквания:

1. внасяните растения, животни и аквакултури, растителни, животински продукти, продукти от аквакултури и храни отговарят на правила за биологично производство, равностойни на изискванията на Регламент (EО) № 834/2007 и Регламент (ЕО) № 889/2008 и са придружени от сертификат за инспекция за внос на продукти от биологично производство в Европейската общност съгласно чл. 13 от Регламент (ЕО) № 1235/2008;

2. вносителят (търговецът) подлежи на контрол и сертификация в съответствие с изискванията на Регламент (EО) № 834/2007, Регламент (ЕО) № 889/2008 и тази наредба и предоставя документ, издаден съгласно чл. 29, параграф 1 от Регламент (EО) № 834/2007 и чл. 38, ал. 1;

3. контролиращото лице, което издава сертификата по т. 1, трябва да е включено в списъка на Приложение ІV по чл. 10, параграф 1 от Регламент (ЕО) № 1235/2008.

(4) Продукти, които не отговарят на изискванията на Регламент (ЕО) № 834/2007 се допускат за свободно обращение в Съюза след като от етикета, рекламите и придружаващите документи бъде премахнато указанието за биологичен начин на производство.

(5) Продукти, за които поради нарушение или нередност е отказано заверяването на сертификата не се допускат за свободно обращение в Съюза. Чрез системата TRACES длъжностните лица от БАБХ уведомяват Комисията и другите държави членки за съответното нарушение или нередност в срок от 1 работен ден .

**Чл. 41.** (1) При внос на продукти по чл. 40 длъжностни лица от БАБХ извършват проверка на пратката в рамките на официалния контрол, предвиден в Регламент (ЕО) № 882/2004 за изпълнението на изискванията на Регламент (ЕО) № 834/2007, Регламент (ЕО) № 889/2008 и Регламент (ЕО) № 1235/2008, преди допускането и за свободно обращение в Съюза.

(2) Проверката включва:

1. документална проверка на всяка пратка биологични продукти, предназаначена за внос на територията на Република България;

2. вземане на проби от длъжностното лице от БАБХ за анализ по одобрени от изпълнителния директор на БАБХ процедури съгласно Регламент (ЕО) № 882/2004;резултатите от анализа се съхраняват в срок, равен по продължителност на срока на трайност/годност на всеки вид от продуктите/храните; резултатите от анализа се представят с доклад до изпълнителния директор на БАБХ; пробите от биологични продукти се изпращат в определена съгласно чл. 12 от Регламент (ЕО) № 882/2004 лаборатория за целите на официалният контрол.

(3) В зависимост от резултатите от проверката длъжностните лица от БАБХ допускат пратката да се внесе като биологична, допускат да се внесе като конвенционална и заверяват сертификата за инспекция или не допускат вноса и отказват заверката на сертификата.

(4) Проверката се документира от длъжностните лица, като се използват утвърдени от изпълнителният директор на БАБХ образци на документи.

(5) Вносителите заплащат изпитванията на пробите, взети за целите на официалният контрол по ценоразписа на определената по ал. 2, т. 3 лаборатория и разходите по транспорта на пробите.

Глава трета  
ПРАВИЛА ЗА ВКЛЮЧВАНЕ НА ПРОДУКТИ И/ИЛИ ИЗМЕНЕНИЕ В ПРИЛОЖЕНИЯ I, II, V, VI, VII, VІII И IX ОТ РЕГЛАМЕНТ (ЕО) № 889/2008

**Чл. 42.** (1) Министърът на земеделието, храните и горите прави предложение до ЕК за включване на продукти и/или изменение за:

1. торове, подобрители на почвата и хранителни вещества в Приложение I от Регламент (ЕО) № 889/2008;

2. пестициди — продукти в Приложение II от Регламент (ЕО) № 889/2008;

3. фуражни суровини в Приложение V от Регламент (ЕО) № 889/2008;

4. фуражни добавки, използвани при храненето на животни в Приложение VI от Регламент (ЕО) № 889/2008;

5. продукти за почистване и дезинфекциране в Приложение VII от Регламент (ЕО) № 889/2008.

(2) Заинтересованите лица подават заявление в свободен текст до министъра на земеделието, храните и горите за включване на продукти и/или изменение по ал. 1.

(3) Заявлението по ал. 2 съдържа информация за заявителя физическо лице, едноличен търговец или юридическо лице. Към заявлението се прилагат следните документи:

1. обосновка за включване на продукта;

2. търговско наименование на продукта и предназначение за използване;

3. идентификация на продукта;

4. характеристика на продукта, състав;

5. употреба;

6. история на използването;

7. критерии/начини, дози за използване;

8. други данни (информация относно оценка на безопасността при употреба и възможни рискове за хора, растения, животни или околна среда);

9. заключение.

(4) Заявлението и документите по ал. 3 се изпращат за становище до изпълнителния директор на БАБХ.

(5) Изпълнителният директор на БАБХ изразява становище в срок до 1 месец от получаване на заявлението и документите по ал. 3. В случай на установяване на непълноти и/или несъответствия длъжностно лице от БАБХ изпраща уведомително писмо до лицето по ал. 2, което в 10-дневен срок отстранява непълнотите и/или несъответствията.

(6) Когато становището по ал. 5 е положително, заявлението и документите по ал. 3 се внасят за разглеждане от комисията.

(7) Министърът на земеделието, храните и горите прави мотивиран отказ до лицето по ал. 2 или мотивирано предложение до ЕК за включване на продукти и/или изменение по ал. 1 на основа на положително становище на комисията в срок три месеца от постъпване на заявлението.

(8) Срокът за произнасяне по ал. 5 и 7 се удължава със срока за отстраняване на непълнотите и/или несъответствията.

**Чл. 43.** (1) Министърът на земеделието, храните и горите прави предложение до ЕК за включване на продукти и/или изменение за:

1. продукти и вещества, използвани при производството на преработени биологични храни, дрожди и продуктиот дрожди в ПриложениеVІII от Регламент (ЕО) № 889/2008;

2. съставки от земеделски произход, които не са произведени по метода на биологичното земеделие в ПриложениеIX от Регламент (ЕО) № 889/2008

(2) Заинтересованите лица подават заявление до министъра на земеделието, храните и горите за включване на продукти и/или изменение по ал. 1.

(3) Заявлението по ал. 2 съдържа информация за заявителя физическо лице, едноличен търговец или юридическо лице.

(4) Към заявлението по ал. 2 се прилагат:

1. обосновка за включване на продукта или субстанцията;

2. техническа характеристика на предлаганата субстанция или продукт, която включва:

а) наименование на субстанцията или продукта;

б) характеристика на субстанцията или продукта;

в) указание за употреба на субстанцията или продукта;

г) информация относно оценяването на безопасността при употребата и рисковете за животните, хората или околната среда;

3. допълнителна информация в зависимост от субстанцията или продукта:

а) за хранителни добавки съгласно изискванията на Регламент (ЕО) № 1333/2008 на Европейския парламент и на Съвета от 16 декември 2008 г. относно добавките в храните (ОВ, бр. L 354 от 31.12.2008 г.):

аа) съдържание на активното вещество;

бб) дата на изтичане на срока на годност или срока на съхранение считано от датата на производство;

б) за ензими съгласно изискванията на Регламент (ЕО) № 1332/2008 от 16 декември 2008 г. на Европейския парламент и на Съвета относно ензимите в храните и за изменение на Директива 83/417/ЕИО на Съвета, Регламент (ЕО) № 491/2009 на Съвета, Регламент (ЕС) № 1169/2011 на Европейския парламент и Съвета, Директива 2001/112/ЕО на Съвета и Регламент (ЕС) № 2015/2283 на Европейския парламент и Съвета от 25 ноември 2015 година:

аа) специфично наименование на активното вещество или вещества в съответствие с тяхната ензимна активност;

бб) идентификационен номер IUB (Interna-tional Union of Biochemistry);

вв) единици за ензимна активност (единици за ензимна активност за грам или единици за ензимна активност за милилитър).

в) за микроорганизми до предвидените в Регламент (ЕО) № 889/2008:

аа) дата на изтичане срока на годност или срок на съхранение, считан от датата на производство;

бб) указанията за употреба;

вв) идентификационен номер на щама;

гг) брой единици, образуващи колонии, за g (CFU/g);

г) за технологични и сензорни добавки, с изключение на ароматизиращи вещества, съдържание на активно вещество до предвидените в Регламент (ЕО) № 889/2008:

д) за ароматизиращи вещества:

аа) специфично наименование на активното вещество или вещества в съответствие с тяхната ензимна активност съгласно даденото разрешение;

бб) идентификационен номер IUB (Interna-tional Union of Biochemistry);

вв) единици за ензимна активност (единици за ензимна активност за грам или единици за ензимна активност за милилитър).

(5) Документите по ал. 2 и ал. 4 се изпращат за становище на изпълнителния директор на БАБХ.

(6) Изпълнителният директор на БАБХ изразява становище до един месец от получаване на документите по ал. 2 и ал. 4. При установяване на непълноти и/или несъответствия изпълнителният директор на БАБХ изпраща уведомление до заявителя за отстраняването им в десетдневен срок считано от получаване на уведомлението.

(7) Когато становището по ал. 6 е положително, компетентното звено внася документите по ал. 4 за разглеждане от комисията.

(8) Министърът на земеделието, храните и горите прави мотивиран отказ до лицата по ал. 2 или мотивирано предложение до ЕК за включване на продукти и/или изменение по ал. 1 на основа на положително становище на комисията в срок три месеца от постъпване на заявлението.

(9) Срокът за произнасяне по ал. 6 и 8 спира да тече за времето на отстраняване на непълнотите и/или несъответствията.

Глава четвърта  
СЪЗДАВАНЕ И ПОДДЪРЖАНЕ НА ИНФОРМАЦИОННИ БАЗИ ДАННИ

Раздел I  
**База данни на сортове посевен и/или посадъчен материал и/или семена от картофи**

**Чл. 44.** (1) Компетентното звено създава и поддържа информационна база данни по чл. 48 от Регламент (ЕО) № 889/2008 на сортове посевен и/или посадъчен материал и/или семена от картофи, произведени по правилата за биологично производство на Регламент (ЕО) № 834/2007 и Регламент (ЕО) № 889/2008, налични на територията на република България.

(2) Базата данни по ал. 1 за всеки включен вид/сорт посевен и/или посадъчен материал и/или семена от картофи съдържа следната информация:

1. информация за заявителя (име, адрес и телефон);

2. информация за производителя (име, адрес и телефон);

3. информация за контролиращото лице на производителя/търговеца;

4. ботаническо наименование на вида, име на сорта и категория посевен и/или посадъчен материал и/или семена от картофи;

5. район, в който може да се достави посевният и/или посадъчният материал и/или семена от картофи, количество и срок за доставка.

(3) Включените в базата данни по ал. 1 сортове посевен и/или посадъчен материал и/или семена от картофи се считат за налични в страната.

(4) Базата данни по ал. 1 се актуализира ежегодно в периодите:

1. от 1 март до 30 април за култури засявани/засаждани през пролетта;

2. от 1 август до 30 септември за култури засявани/засаждани през есента.

(5) Базата данни по ал. 1 е публична и достъпна чрез интернет страницата на МЗХГ.

(6) За включването на заявен посевен и/или посадъчен материал и/или семена от картофи в базата данни по ал. 1 не се заплащат такси.

**Чл. 45.** (1) Операторът на сортове посевен и/или посадъчен материал и/или семена от картофи, произведени по правилата за биологично производство, подава заявление до компетентното звено за включване в базата данни по чл. 41, ал. 1.

(2) В срок до 5 работни дни компетентното звено вписва в базата данни по чл. 41, ал. 1 заявените сортове и количества посевен и/или посадъчен материал и/или семена от картофи, произведени по правилата за биологично производство.

(3) Заявлението по ал. 1 съдържа информацията, описана в чл. 41, ал. 2. Към заявлението се прилагат следните документи:

1. копие на договор за контрол и сертификация на заявителя или последния оператор в случай, че доставчикът само доставя опаковани семена или семена от картофи;

2. копие от документ по смисъла на чл. 29, ал. 1 от Регламент (EО) № 834/2007 за биологично производство на посевен и/или посадъчен материал и/или семена от картофи;

3. декларация от заявителя, че заявеният посевен и/или посадъчен материал и/или семена от картофи отговарят на изискванията на фитосанитарното законодателство съгласно Наредба № 8 от 2015 г. за фитосанитарния контрол (ДВ, бр. 19 от.2015 г.);

4. декларация от заявителя за издадено удостоверение за вписване по чл. 28, ал. 4 от Закона за посевния и посадъчния материал (ЗППМ);

5. декларация от заявителя за издадено разрешение по чл. 28, ал. 1 ЗППМ.

(4) Операторът по ал. 1 е длъжен да информира компетентното звено за всяка промяна в обстоятелствата по ал. 3.

(5) В случай на намаление на количествата заявен посевен и/или посадъчен материал и/или семена от картофи с 50% и при изчерпването им, операторът е длъжен писмено да информира компетентното звено срок до 5 работни дни.

(6) Компетентното звено не включва в базата данни по чл. 41, ал. 1 заявени сортове посевен и/или посадъчен материал и/или семена от картофи, когато изискванията на ал. 3 не са изпълнени.

(7) Компетентното звено заличава от базата данни по чл. 41, ал. 1 включени сортове посевен и/или посадъчен материал и/или семена от картофи, когато заявителя не е актуализирал или потвърдил информацията за тях най-малко един път годишно.

Раздел II  
**База данни на оператори в система на контрол и на лицата, които осъществяват контрол за съответствие на биологичното производство**

**Чл. 46.** (1) Компетентното звено създава и поддържа информационна база данни на производители, преработватели и търговци на земеделски продукти и храни, произведени по биологичен начин и на лицата, които осъществяват контрол за съответствие на биологичното производство, която се публикува на интернет страницата на Министерството на земеделието, храните и горите. Съгласно чл. 92, параграф 6 от Регламент (ЕО) № 889/2008 на Държавен фонд "Земеделие" - Разплащателна агенция, се осигурява достъп до информацията за инспекциите и посещенията.

(2) Базата данни по ал. 1 се поддържа и съхранява по начин, който гарантира защита на информацията в системата срещу унищожаване, неправомерна промяна или ползване, при спазване на Закона за защита на личните данни.

(3) Контролиращите лица попълват в базата данни по ал. 1 информация за:

1. всеки оператор в срок до пет работни дни от сключване на договор за контрол и сертификация съгласно чл. 28, параграф 5 от Регламент (EО) № 834/2007, като прикачват в базата данни сканирано копие на договора.

2. всяка промяна в обстоятелствата по договора за контрол и сертификация в срок до пет работни дни от настъпването й; промените в обстоятелствата се вписват, без да се заличава информация по предходни вписвания; в базата данни се прикачват всички договори за контрол и сертификация и анекси към тях;

3. резултатите от контролната дейност, както и всички наложени мерки съгласно чл. 49, ал. 6 в срок до три дни от постановяването им, както и информация за изпълнение на наложени такива;

4. всички случаи на нередности и нарушения, които засягат биологичното състояние на продукта по смисъла на чл. 30, параграф 2 от Регламент (ЕО) № 834/2007, в срок от 3 дни след установяването им, като информацията да е видима за всички контролиращи лица, получили разрешение по чл. 18, ал. 1 от ЗПООПЗПЕС.

5. рисковите категории на операторите, като ще се въвежда информация по различни критерии;

6. парцели в система на контрол по КВС или КК, както и начало на преходния период;

7. идентификация на животни и пчелни семейства, както и начало на преходния период, в т.ч. местоположение и номер на животновъдния обект;

8. информация за култури и площи по парцели;

9. статус на парцели/животни/пчелни семейства – биологични или преход;

10. издадените дерогации, в т.ч. и издадените от компетентния орган;

11. документи по смисъла на чл. 29, параграф 1 от Регламент (EО) № 834/2007 и чл. 63, параграфи 1 и 2 от Регламент (ЕО) № 889/2008 за всеки производител, преработвател и търговец на земеделски биологични продукти и храни; документа се прикачва в базата данни до 24 часа от издаването му.

(4) При установяване на допуснати технически грешки в базата данни по ал. 1 същите се отстраняват в срок до 5 работни дни.

**Чл. 47.** (1) В едномесечен срок от сключване на договор за контрол и сертификация с контролиращо лице операторите представят информация за дейността си до компетентното звено чрез попълване на формуляр, одобрен със заповед на министъра на земеделието, храните и горите. Формулярът може да бъде попълнен и по електронен път.

(2) При включване на нова дейност в система на контрол операторите подават формуляр по ал. 1.

(3) При прехвърляне към друго контролиращото лице операторът подава формуляр по ал. 1 за промяна в обстоятелствата по официален път в МЗХГ в срок от 5 работни дни.

**Чл. 48.** (1) Компетентното звено вписва в базата данни по чл. 46 ал. 1:

1. наименование на контролиращото лице;

2. седалище, адрес на управление и единен идентификационен код от търговския регистър на контролиращото лице, код по БУЛСТАТ;

3. кодов номер, датата на издаване и дата на валидност , продуктов обхват на разрешението по чл. 18, ал. 1 от ЗПООПЗПЕС;

4. промени във вписаните обстоятелства по т.1-3.

(2) Промените във вписаните обстоятелства в базата данни по чл.46 ал. 1се отразяват, без да се заличава информация по предходни вписвания. Не се заличава информация от регистъра за контролиращи лица, чието разрешение е изтекло или отнето.

(3) Контролиращото лице представя информация до компетентното звено в срок до седем дни от промяна на обстоятелствата по ал. 1, т.1 и 2

Глава пета  
КОНТРОЛ И НАДЗОР

Раздел I  
**Система за контрол**

**Чл. 49.** (1) На контрол подлежат всички оператори на земеделски продукти, продукти от аквакултури, храни и фуражи, произведени по правилата за биологично производство по смисъла на Регламент (EО) № 834/2007 и тази наредба, които произвеждат, преработват, опаковат, означават, складират, извършват търговия, включително внасят от трети държави и/или възлагат тези дейности на трета страна.

(2) На контрол не подлежат търговци, които продават биологични продукти директно на краен потребител или ползвател и при условие, че не произвеждат, не приготвят, не складират другаде, освен в мястото на продажба, не внасят продукти от трети страни и не възлагат тези дейности на трета страна.

(3) Контролът по ал. 1 се осъществява въз основа на договор за контрол и сертификация сключен между оператора и контролиращото лице.

(4) Договора по ал. 3 съдържа следните минимални реквизити:

1. име на физическо лице/фирма на юридическо лице;

2. ЕГН/ЛНЧ/ЕИК, код по БУЛСТАТ;

3. № и дата на сключване на договора;

4. описание на дейността, предмет на договора;

5. идентификация на парцелите по КВС или кадастрална карта;

6. идентификация на животните и пчелните семейства.

(5) За една дейност операторите могат да имат сключен договор по ал. 3 само с едно контролиращо лице. При сключени договори за контрол за различни дейности с различни контролиращи лица, същите обменят информация за дейността, която контролират и за установени нарушения и/или несъответствия.

(6) При осъществяване на контрола по ал. 1 в случаи на установени нередности и нарушения контролиращите лица в изпълнение на чл. 92г от Регламент (ЕО) № 889/2008 прилагат мерки от приложение № 4.

(7) Контролиращите лица спазват разпоредбите на Регламент (EО) № 834/2007, Регламент (ЕО) № 889/2008, ЗПООПЗПЕС и тази наредба при изпълнение на дейностите по контрол и сертификация, за което подписват декларация съгласно приложение № 5.

(8) С договора по ал. 3 се уреждат отношенията по осъществяване на контрол и сертификация за спазване на правилата за биологично производство, преработка, означаване, търговия, внос и износ със земеделски продукти и храни в Република България.

(9) Контролиращото лице издава документ по смисъла на чл. 29, параграф 1 от Регламент (EО) № 834/2007 на оператор, с който има сключен договор за контрол и сертификация. Документът трябва да отговаря на посочените изисквания в приложения XII и XIIа от Регламент (ЕО) № 889/2008, както и да съдържа количество произведена продукция.

(10) При извършване на инспекция, инспекторът заверява дневниците на оператора.

(11) При възлагане на дейност на подизпълнители, същите са длъжни да спазват изискванията на Регламент (ЕО) № 834/2007 и Регламент (ЕО) № 889/2008 и са обект на контрол от страна на контролиращото лице.

(12) Подизпълнителите могат да извършват само следните групи дейности: производство, преработка и съхранение.

**Чл. 50.** (1) Разходите по контрол и сертификация се заплащат от операторите по ценоразписи, определени от контролиращите лица, които са публично достъпни и са налични на [интернет страницата](about:www.mzh.government.bg) на контролиращото лице. информация за промяна в ценоразписите се предоставя на компетентното звено в срок до три работни дни

(2) Контролиращите лица:

1. ежегодно вземат проби за анализ най-малко на 5 % от операторите, с които имат сключен договор за контрол и сертификация.

2. вземат проби за анализ на основа на оценка на риска при внос на земеделски продукти, продукти от аквакултури, храни и фуражи по чл. 37, произведени в съответствие с изискванията на Регламент (EО) № 834/2007 и Регламент (ЕО) № 889/2008 и/или по изисквания, съответстващи/равностойни на изискванията на Регламент (EО) № 834/2007 и Регламент (ЕО) № 889/2008.

3. в срок до 31 януари изпращат до компетентното звено:

а) годишните планове за инспекции на оператори, с които имат сключен договор за контрол и сертификация, като в тях се включат и инспекциите по т.4.

б) план за подбора на операторите, от които ще се вземат проби за анализ по т.1, статистическата информация, описана в чл. 93 от Регламент (ЕО) № 889/2008, придружена от обобщен доклад на дейностите по контрол за предходната година и информация за осъществения контрол за предходната календарна година съгласно Приложение XIIIв от Регламент (ЕО) № 889/2008.

4. извършват ежегодно допълнителни инспекции и инспекции без предизвестие на основа на процедура за анализ на риска при спазване на изискванията на чл. 92в, параграф 2 от Регламент (ЕО) № 889/2008.

5. определят минималния обхват от вещества и продукти, неразрешени за употреба в биологичното производство, или от замърсители, които да бъдат изискани за изпитване от акредитирана лаборатория.

6. вземат, съхраняват и изпращат пробите по т.1 за анализ в лаборатории с акредитация по стандарт ЕN ISO/IEC 17025.

7. разработват и прилагат процедура за анализ на риска за всеки оператор, с който имат сключен договор за контрол и сертификация, в съответствие с чл. 92д, буква "в", подточка "i" от Регламент (ЕО) № 889/2008;

8. Контролиращите лица изпращат пробите въз основа на списъка по ал.6 в определените със заповед на министъра на земеделието,храните и горите референтни лаборатории на Българска агенция по безопасност на храните.

(3) Процедурата за анализ на риска съдържа най-малко следните критерии за оценка:

1. структура на стопанството, включително наличие на небиологични площи, животни, единици;

2. размер и капацитет на стопанството;

3. количества произведена продукция/обем на производството;

4. резултати от предишни проверки и наложени мерки;

5. риск от смесване/замяна на продукти;

6. риск от замърсяване.

(4) При прилагане на процедурата за анализ на риска всеки оператор се определя, в една от следните категории на риск:

1. нисък;

2. нисък до среден;

3. среден до висок;

4. висок;

(5) Лабораториите, на които е възложен анализът на остатъчните количества забранени вещества в биологичните продукти, се определят в съответствие с изискването на член 12, параграфи 1 и 2 от Регламент (ЕО) № 882/2004.

(6) Компетентното звено и Българска агенция по безопасност на храните, изготвят списък на оператори по плановете съгласно ал.2 т.3, буква „б“ и го предоставя на контролиращите лица.

Раздел II **Ред за издаване и отнемане на разрешение на контролиращо лице**

**Чл. 51.** (1) За получаване на разрешение по чл. 18, ал. 1 от ЗПООПЗПЕС, заинтересованите лица подават заявление по реда на чл. 19 или 20 от ЗПООПЗПЕС.

(2) Компетентното звено извършва административна проверка на представените документи, заявените данни и други обстоятелства, свързани със заявлението по ал. 1.

(3) При установени непълноти и/или несъответствия на документите по чл. 19 или чл. 20 от ЗПООПЗПЕС компетентното звено в 14-дневен срок от констатирането им, уведомява писмено заявителя, като му дава 10-дневен срок за предприемане на мерки за отстраняването им.

(4) В случай, че компетентното звено се нуждае от допълнителна информация от други институции, които имат компетенции по отношение на надзора и контрола в биологичното производство, за проверка и уточняване на обстоятелствата по чл. 19 и 20 ЗПООПЗПЕС, срокът по чл. 21, ал. 3, т. 1 ЗПООПЗПЕС спира да тече.

(5) При представяне на поисканите по ал. 1 и 4 документи длъжностните лица съгласно разпоредбите на чл. 21, ал. 1 ЗПООПЗПЕС извършват проверка за установяване на фактическото съответствие с представените документи. Проверка на място се извършва само в случай на промяна на обстоятелствата по чл.19, ал.1 и чл.20 ал.2 от ЗПООПЗПЕС. Проверката се извършва в присъствието на кандидата или упълномощен негов представител

(6) В срок от 5 работни дни от приключване на проверката длъжностните лица изготвят заключение в два еднообразни екземпляра. Екземпляр от заключението се изпраща на заявителя.

(7) В проверките по ал. 2 участват длъжностни лица, определени със заповед на министъра на земеделието, храните и горите.

(8) Длъжностните лица подписват декларация, че се задължават да не разгласяват обстоятелства от дейността на проверяваните лица, станали им известни при извършване на проверките.

(9) При ограничаване/отнемане на сертификата за акредитация контролиращото лице е длъжно да информира министъра на земеделието, храните и горите в срок от 3 дни.

(10) При издаване на разрешение на контролиращо лице, което вече е упражнявало функциите по чл. 4, ал. 1 , се запазва кодовият номер.

**Чл. 52.** (1) Комисията разглежда заявлението с приложените към него документи по чл. 51, ал. 1 и ал.2 и резултатите от извършените проверки по чл. 51, ал. 2 и ал.5 и прави предложение за издаване на разрешение или мотивиран отказ до министъра на земеделието, храните и горите.

(2) Министърът на земеделието, храните и горите издава разрешение по чл. 18, ал. 1 ЗПООПЗПЕС или прави мотивиран отказ съгласно чл. 21, ал. 3, т. 1 ЗПООПЗПЕС.

(3) Издадените разрешения по ал. 2 се обнародват в "Държавен вестник".

**Чл. 53.** (1) Контролиращите лица прекратяват контролната дейност при изтичане на срока на разрешението по чл. 52, ал. 2.

(2) Министърът на земеделието, храните и горите прекратява със заповед предсрочно разрешението по чл. 52, ал. 2 по искане на контролиращото лице.

(3) Съгласно чл. 22, ал. 3 от ЗПООПЗПЕС министърът на земеделието, храните и горите отнема разрешението или ограничава неговия обхват със заповед.

(4) Влезлите в сила заповеди на министъра на земеделието, храните и горите по ал. 2 и 3 се обнародват в "Държавен вестник".

(5) Министърът на земеделието, храните и горите уведомява ЕК за издадените разрешения по чл. 52, ал. 2 и за обстоятелствата по ал. 1 – 3.

(6) В случай на отнемане на разрешението по ал. 2 и 3 се прилагат разпоредбите на чл. 23, ал. 3 от ЗПООПЗПЕС.

Раздел III **Надзорни проверки**

**Чл. 54.** (1) Надзорът върху дейността на контролиращите лица, получили разрешение от министъра на земеделието, храните и горите по чл. 18, ал. 1 от ЗПООПЗПЕС се осъществява чрез годишни надзорни проверки.

(2) Проверките по ал. 1 се извършват от оправомощени със заповед на министъра на земеделието, храните и горите длъжностни лица по предварително одобрен график

(3) При извършване на проверките длъжностните лица подписват декларация, че се задължават да не разгласяват обстоятелства от дейността на проверяваните лица, и за липса на конфликт на интереси по смисъла на Закона за противодействия на корупцията и за отнемане на незаконно придобитото имущество.

(4) Надзорната проверка включва:

1. административна проверка на:

а) съответствието с представените документи от контролиращото лице до компетентното звено;

б) най-малко 4 % от досиетата, заведени в картотеката на контролиращото лице, като броят на досиетата се определя от броя на операторите/подизпълнителите в система на контрол;

2. най-малко 2 % физически проверки на място по време на инспекция, извършена от контролиращото лице на оператори/подизпълнители по т. 1, буква „б”.

(5) След приключване на проверката длъжностните лица изготвят и връчват на контролиращото лице заключение с констатации в два еднообразни екземпляра. Отказът на контролиращото лице да подпише заключението се удостоверява с подпис на поне един свидетел. В седемдневен срок от подписването на заключението контролиращото лице може да направи писмени възражения по него.

(6) При установяване на административно нарушение по време на проверката оправомощените длъжностните лица съставят и връчват на контролиращото лице акт за установяване на административно нарушение по реда на Закона за административните нарушения и наказания. Освен възраженията при съставяне на акта в тридневен срок от подписването му нарушителят може да направи и писмени възражения по него.

(7) Със заповед на министъра на земеделието, храните и горите в компетентното звено се създава комисия която:

1. разглежда заключенията от приключилите надзорни проверки и постъпилите възражения по констатациите от контролиращите лица;

2. изготвя предписания за коригиращи действия и следи за тяхното изпълнение, като периодично изисква информация за предприетите мерки и действия;

3. разглежда съставените актове за установяване на административни нарушения, възраженията, събраните доказателства и другите приложения към преписката и изготвя проекти на наказателни постановления;

4. на основание материалите по т. 1-3 изготвя предложения до комисията по чл. 59 за отнемане на разрешението на контролиращото лице или за ограничаване на неговия обхват.

(8) Със заповед на министъра на земеделието, храните и горите могат да бъдат извършвани допълнителни надзорни проверки, както и проверки по сигнал или за установяване на предприетите мерки и действия след направени предписания.

Раздел IV **Извършване на проверки на оператори в система на контрол**

**Чл. 55**. (1) Със заповед на министъра на земеделието, храните и горите могат да се извършват физически проверки на място на оператори в система на контрол.

(2) Проверките по ал. 1 се извършват от оправомощени от министъра на земеделието, храните и горите длъжностни лица. При необходимост от вземане на проби в комисията се включат служители от БАБХ.

(3) При извършване на проверките длъжностните лица подписват декларация, че се задължават да не разгласяват обстоятелства от дейността на проверяваните лица, и за липса на конфликт на интереси по смисъла на Закона за противодействия на корупцията и за отнемане на незаконно придобитото имущество.

(4) Проверката се извършва в присъствието на оператора или негов представител.

(5) След приключване на проверката длъжностните лица изготвят протокол с констатации в три еднообразни екземпляра, един от които с връчва срещу подпис на оператора или негов представител. Вторият екземпляр се предоставя на комисията по чл. 54, ал. 7, а третият екземпляр се изпраща на контролиращото лице, с което операторът има сключен договор за контрол и сертификация.

Раздел V  
**Обмен на информация**

**Чл. 56.** (1) Компетентното звено разработва и спазва процедури за обмен на информация с Европейската комисия, държавите членки, контролиращите лица, други административни органи и институции, които се одобряват със заповед на министъра на земеделието и храните

(2) Контролиращите лица:

1. разработват и спазват процедури за обмен на информация с другите контролиращи лица и с операторите в система на контрол.

2. са длъжни да предоставят информация за резултатите от инспекциите и посещенията, посочени в чл. 65 и чл. 92, параграф 2 от Регламент (ЕО) № 889/2008, на Държавен фонд "Земеделие" - Разплащателна агенция.

3. следят за изпълнението на наложени мерки по чл. 49, ал. 6., при преминаване на опратор от едно контролиращо лице към друго

**Чл. 57.** (1) Компетентното звено извършва обмен на информация по смисъла на чл. 56, ал. 1, т.1 чрез системата по чл. 94, параграф 1 от Регламент (ЕО) № 889/2008.

(2) При обмена на информация по ал. 1, свързана с установени нарушения, компетентното звено изпраща сигнал до компетентния орган за извършване на проверка.

**Чл. 58.** Компетентното звено предоставя информация на административното звено, определено в Устройствения правилник на МЗХГ за изготвянето на годишен доклад съгласно чл. 44 от Регламент (ЕО) № 882/2004 във връзка с Многогодишния национален план за контрол по чл. 41 от Регламент (ЕО) № 882/2004.

Глава шеста  
СЪСТАВ И ФУНКЦИИ НА ПОСТОЯННАТА МЕЖДУВЕДОМСТВЕНА КОНСУЛТАТИВНА КОМИСИЯ ПО БИОЛОГИЧНО ПРОИЗВОДСТВО

**Чл. 59.** (1) Дейността на министъра на земеделието, храните и горите като компетентен орган по чл. 2, ал. 1 се подпомага от постоянна междуведомствена консултативна комисия по биологично производство.

(2) Съставът на комисията се определя със заповед на министъра на земеделието, храните и горите.

(3) Председател на комисията е заместник-министърът на земеделието, храните и горите, който отговаря за компетентното звено.

(4) Комисията се състои от нечетен брой членове, не повече от 17.

(5) В състава на комисията се включват представители на Министерството на земеделието, храните и горите, Държавен фонд "Земеделие" - РА, Българската агенция по безопасност на храните, Изпълнителната агенция по сортоизпитване, апробация и семеконтрол, Изпълнителната агенция по лозата и виното, Изпълнителната агенция по рибарство и аквакултури, Министерството на здравеопазването, Министерството на околната среда и водите, Министерството на икономиката, енергетиката и туризма, Изпълнителна агенция "Българска служба за акредитация", Изпълнителна агенция по селекция и репродукция в животновъдството, Център за оценка на риска по хранителната верига.

(6) Членовете на комисията са длъжни да представят по служебен път информацията, необходима за изпълнение на дейността на комисията.

(7) При необходимост в заседанията на комисията могат да участват представители на държавни институции и неправителствени организации и специалисти по специфични теми, които дават становище по отделни точки от дневния ред.

(8) Компетентното звено изпълнява функциите на секретариат на комисията.

**Чл. 60.** (1) Комисията:

1. разглежда заявления за издаване на разрешение по чл. 18, ал. 1 от ЗПООПЗПЕС;

2. разглежда предложения за промяна на продуктовия обхват на разрешения по чл. 18, ал. 1 от ЗПООПЗПЕС;

3. разглежда предложения за отнемане на разрешения по чл. 18, ал. 1 от ЗПООПЗПЕС;

4. Разглежда предложения по чл. 2, ал. 5.

(2) Комисията представя за одобрение на министъра на земеделието, храните и горите протокол за взетите решения от заседанието.

(3) При необходимост комисията изготвя доклад за дейността си и го представя на министъра на земеделието, храните и горите.

**Допълнителни разпоредби**

**§ 1.** По смисъла на тази наредба:

1. „Аквакултура” е отглеждането или култивирането на водни организми с помощта на техники, предназначени да повишат продукцията на организмите над естествения капацитет в естествената им среда; организмите остават собственост на физическо или юридическо лице през етапа на отглеждане и култивиране, включително до прибирането на добива.

2. "Дейност" е търговия, съхранение, внос/износ, както и всеки отделен вид производство на продукти: (растениевъдство, животновъдство, пчеларство, диворастящи, аквакултури, хлебни и тестени изделия, мелничарски, нишесте и нишестени продукти, млечни, фуражи за животни, напитки, вкл. производство на вино, растителни и животински масла и мазнини) и преработка: (преработка и консервиране на месо и месни продукти, преработка и консервиране на риба, ракообразни и мекотели, преработка и консервиране на плодове и зеленчуци), получени по метода на биологичното производство.

3. "Земеделски продукти" са растителни и животински продукти.

4. „КВС“ е карта на възстановената собственост.

5. „КК“ е кадастрална карта.

6. "Конвенционално производство" е производство, което не отговаря на изискванията на Регламент (ЕО) № 834/2007,Регламент (ЕО) № 889/2008 и тази наредба.

7. "Контролиращо лице" означава независима частна трета страна, която извършва инспекция и сертификация в областта на биологичното производство в съответствие с предвидените в Регламент (ЕО) № 834/2007 разпоредби; това определение включва и контролиращо лице от трета страна или контролиращо лице, действащо в трета страна. Контролиращи лица са местни и чуждестранни лица - търговци по смисъла на Търговския закон или на законодателството на държава - членка на ЕС, или на държава - страна по Споразумението за Европейското икономическо пространство, и получили разрешение от министъра на земеделието, храните и горите по смисъла на чл. 18, ал. 1 ЗПООПЗПЕС.

8. "Обработка" означава операции по консервиране и/или преработка на биологични продукти (включително клане и разфасоване на животински продукти), както и пакетиране, етикетиране и/или промени в етикетирането относно биологичния метод на производство съгласно дефиницията на чл.2 б. „и“ от Регламент (ЕО) № 834/2007 .

9. "Оператор" е лице по смисъла на чл. 2, б. „г“ от Регламент (ЕО) № 834/2007.

10. "Официален контрол" е всяка форма на контрол, която се извършва от компетентния орган или от ЕС за проверка на съответствието със законодателството в областта на биологичното производство.

11. „Писмени доказателства” са анализи, изследвания, декларации, дневници на стопанството, търговски и счетоводни документи, регистри и други подобни източници.

12. "Производство на растителни продукти" са агротехническите операции, извършвани при селскостопанска дейност с цел добиване, опаковане и първо етикетиране на растителни продукти.

13. "Посадъчен материал" е понятие по смисъла на §1, т. 5 от Закона за посевния и посадъчния материал.

14. "Посевен материал" е понятие по смисъла на § 1, т. 6 от Закона за посевния и посадъчния материал.

15. "Продукти за растителна защита" са продукти по чл. 2 параграф 1от Регламент (ЕО) № 1107/2009 на Европейския парламент и на Съвета от 21 октомври 2009 година относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета, Европейският парламент и Съветa на Европейския съюз.

16. „Район“ е територията в рамките на една област, съгласно административно-териториалното делене на Република България;

17. „Съставки от земеделски произход” са:

а) непреработените земеделски продукти, продуктите, получени от тях чрез измиване, почистване или чрез термична, механична и физична обработка за намаляване съдържанието на вода в продукта;

б) продуктите, получени от продуктите по буква "а" чрез други операции, използвани при производството на храни, освен ако тези продукти не се считат за хранителни добавки или ароматични вещества.

**Заключителни разпоредби**

**§ 2.** Тази наредба се издава на основание на чл. 17, ал. 1 от Закона за прилагане на Общата организация на пазарите на земеделски продукти на Европейския съюз и чл. 7а от Закона за нормативните актове.

**§ 3.** Наредба № 1 от 7 февруари 2013 год. прилагане на правилата на биологично производство на растения, животни и аквакултури, растителни, животински продукти, продукти от аквакултури и храни, тяхното етикетиране и контрола върху производството и етикетирането (ДВ, бр. 16 от 2013 г.) се отменя.

**§ 4.** Наредбата влиза в сила в деня на обнародването й в "Държавен вестник".

**РУМЕН ПОРОЖАНОВ**

*Министър на земеделието, храните и горите*

Приложение № 1

към чл. 12

**Правила за биологично отглеждане на зайци и производство на заешко месо**

**1. Правна рамка**

1.1. Настоящите правила се прилагат за всички лица, които желаят да отглеждат зайци, които желаят да прилагат методите за биологично производство.

1.2. Отглеждането се извършва при спазване на общите разпоредби на:

Регламент (EО) № 834/2007 на Съвета от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) № 2092/91 (ОВ, бр. L 189 от 20.7.2007 г.)

Регламент (ЕО) № 889/2008 на Комисията от 5 септември 2008 г. за определяне на подробни правила за прилагането на Регламент (ЕО) № 834/2007 на Съвета относно биологичното производство и етикетирането на биологични продукти по отношение на биологичното производство, етикетирането и контрола (ОВ, бр. L 250 от 18.9.2008 г.)

Регламент (ЕО) № 1235/2008 на Комисията от 8 декември 2008 г. за определяне на подробни правила за прилагането на Регламент (ЕО) № 834/2007 на Съвета по отношение на режима за внос на биологични продукти от трети държави (ОВ, бр. L 334 от 12.12.2008 г.);

1.3. Внос на зайци и заешко месо с биологичен произход от трети страни се извършва при спазването на общите разпоредби на Регламент (ЕО) 1235/2008.

1.4. Операторите, отглеждащи зайци по методите за биологично производство спазват изискванията за етикетиране по чл. 23 от Регламент (ЕО) № 834/2007 и изискванията за контрол на глава трета от Регламент(ЕО) 889/2008.

**2. Произход**

2.1. За пускането на пазара на зайци и заешко месо, животните трябва да са отгледани в съответствие със стандартите за биологично производство.

2.2. Въвеждат се животни от стопанства, в които са отглеждани в съответствие с Регламент (ЕО) № 834/2007 и (ЕО) № 889/2008 и настоящите правила.

2.3. В случаите, когато няма достатъчен брой биологично отглеждани зайци, въвеждането на небиологични животни в стопанството е възможно при спазване на следните условия:

А) при създаване на стадо за първи път до 100 % от животните могат да бъдат с небиологичен произход, като се отглеждат в съответствие със стандартите за биологично производство.

Б) при въвеждане на животни в биологично стадо могат да бъдат закупени небиологични нераждали женски зайци до 20 % и мъжки до 5 % от броя на възрастните зайци в стадото. Този процент може да се въвежда всяка година при уведомление на контролиращото лице. Мъжките и женските зайци за развъждане трябва да са по-млади от навършена четири месечна възраст.

В) в съответствие с чл. 9, параграф 4 от Регламент (ЕО) 889/2008 процентът на нераждалите женски зайци може да се увеличи до 40 % при издадено от компетентния орган разрешение, в следните случаи:

- ако стопанството ще се разширява значително;

- ако се сменя порода;

- в случай на висока смъртност (над 40 %), причинена от болест или бедствие;

**3. Преходен период**

3.1. При въвеждане на небиологично отглежданите животни в стопанството, същите трябва да преминат преходен период от най-малко три месеца при отглеждане съгласно общите принципите за биологично производство и настоящите правила.

3.2. Площите, които се използват за отглеждане на животните преминават преходен период съгласно разпоредбите на Регламент (ЕО) 834/2007 и Регламент (ЕО) 889/2008.

**4. Разпоредби за отглеждане и развъждане**

4.1. Не се разрешава отглеждането на биологични и небиологични животни в едно и също стопанство (оператор).

4.1.1. Изключения по точка 4.1 са възможни само след разрешение от компетентния орган, когато се извършват земеделски проучвания или официално образователни програми.

4.2. При отглеждане на зайци трябва да се спазват правилата относно храненето с фуражи съгласно Регламенти (ЕО) № 834/2007 и (ЕО) № 889/2008, които се прилагат за другите видове животни. Всички животни получават сено и зелен фураж при отглеждането, като им се осигурява и постоянен достъп до прясна вода в подходящи поилки.

4.2.1. През бозайния период зайчетата трябва да се хранят с майчино мляко.

4.2.2. Най-малко 60 % (сухо вещество) от дневната дажба за възрастните и на зайчетата след отбиване трябва да бъде груб фураж, за предпочитане зелен, изсушен или дехидратиран. По-голямата част трябва да се предоставя в хранилки или ясли.

4.3. Съгласно член 14, параграф 1, буква б), подточка iii) от Регламент (ЕО) № 834/2007, тревопасните животни имат достъп до пасище, когато условията позволяват. Следователно, за зайците трябва да се гарантира достъп до пасища, когато физиологичното състояние на животното и/или метеорологичните условия позволяват.

4.4. Ако те нямат достъп до пасища поради ограниченията, посочени в точка 4.3, трябва да имат достъп най-малко до площта за дейности на открито, която може да бъде частично покрита и трябва да бъде отворена на най-малко три страни (към откритата част и слънчевата светлина). Освен това, когато достъпът до тревни площи е ограничен или когато площите за дейности на открито не са достатъчно, за да отговори на техните изисквания, постоянно се предоставят достатъчни количества груб фураж и други подходящи материали.

4.5. Условията в помещенията трябва да са както е предвиденото в член 10 от Регламент (ЕО) № 889/2008. Те трябва да бъдат снабдени с въздушни вентилационни системи за поддържане на подходящи температури и за предотвратяване на топлинния стрес. Животните трябва да се отглеждат подово, като използването на мрежест под и/или решетки е забранено. Подът на закритите площи и площите за дейности на открито (с изключение на тревните площи) могат да бъдат покрити с бетон или други материали, с цел лесно почистване и дезинфекция. Не трябва да има бариери или отвори, които да пречат на движението между помещенията и зоните на открито. Хранителните съоръжения трябва да бъдат проектирани така, че дори подрастващите зайци да получават достатъчно количество храна.

4.6. На закритите пространства и площите за дейности на открито, които са покрити с бетон или други материали, трябва да се използва постеля от биологична слама или друг дървесен материал, който не е подлаган на химическа обработка. Тази постеля следва да се поддържа чиста и суха. Трябва да има подходящи конструкции за защита от слънце, от лошо време и от хищници.

4.7. При отглеждането могат да се използват:

- „клетки“-стационарно настанени върху пасища (тревни площи);

- „подвижни клетки“-за подвижно настаняване, когато се преместват в пасища (тревни площи);

Минималните площи са:

|  |  |  |  |  |
| --- | --- | --- | --- | --- |
| **Налична площ в** (m²/глава) | Помещения | Площ за дейности на открито \* | Тревна площ (пасища) | |
| КЛЕТКА тревна площ | ПОДВИЖНА КЛЕТКА (премества се през деня) |
| Майка | 0.4 | 1.8 | 5 | 2.4 |
| Мъжки заек и бременна женска | 0.3 |
| зайци за угояване | 0.2 | | 0.4 |

(\*): налично открито пространство, когато достъпът до тревни площи е ограничен съгласно точка 4.4.

4.8. Помещенията трябва да се почистват от слама или други естествени материали, които са използвани за постеля. През този период, сградата и свързаното оборудване трябва да се почистват и дезинфекцират. Времето през което не трябва да се отглеждат животни е най-малко 15 дни от момента на дезинфекция. Помещенията и производственото оборудване се почистват и дезинфекцират само с продукти, включени в приложение VII, част 1 от Регламент (ЕО) № 889/2008. Продължителността на периода, през който на пасищата (тревните площи) не трябва да има животни за възстановяване на тревната покривка е 40 дни.

4.9. В заградените части от помещенията зайците се отглеждат групово, като всяка семейна група включва до 50 броя животни.

Изолираното отглеждане на отделните животни е недопустимо, освен ако не е мярка с ограничен период (напр. за болни животни и при раждане). Въвеждането на зайци във вече съществуващи групи би трябвало да се избягва.

4.10. Общата гъстота на животните е такава, че да не надвишава 170 кг азот на година на хектар:

|  |  |
| --- | --- |
| Вид на животното | Максимален брой животни на хектар равен на 170 кг азот/ха/година |
| Женски зайци за разплод | 100 |
| зайци за угояване | 400 |

4.11. Първото заплождане на женските животни се извършва не по-рано от навършване на четири месечна възраст. Първото използване за разплод на мъжките зайци се извършва след пет месечна възраст.

4.11.1. Заплождането на зайкинята се извършва в преградената клетка на мъжкия заек не по-рано от тридесет дни след последното раждане.

4.11.2. Седем дни преди раждането на заплодената зайкиня трябва да се осигури родилно сандъче.

4.11.3. Отбиването се извършва най-рано тридесет дни след раждането.

4.11.4. Броят на ражданията за една година на една отглеждана зайкиня не може да надвишава шест.

4.11.5. Не се позволява кастрация на животните.

4.12. Зайците за угояване, не могат да се колят на възраст под деветдесет дни.

4.13. При животните за разплод може да се използва изкуствена светлина в допълнение към естествената, при условие че те са в непрекъснат период на тъмнина в продължение на осем часа.

**5. Профилактика и ветеринарно лечение**

5.1. Разпоредбите относно профилактиката и ветеринарното лечение са определени в членове 23 и 24 от Регламент (ЕО) № 889/2008.

Приложение № 2

към чл. 18, ал. 1, т. 1 и чл. 19, ал. 1, т. 1

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Формуляр за описване на историята на полетата | | | | | | | | | |
| Контролиращо лице ...................................................................... (подпис и печат) | | | | | | | | | |
| Оператор ...................................................................................................... | | | | | | | | | |
| Местоположение на парцела | Номер на Парцела по КК или КВС | Площ  (ха) | Начало на периода на преход (дата, година) | Култура(и),  3 години преди началото на периода на преход | Всички продукти  (минерални торове и препарати)  3 години преди началото на периода на преход | Култура(и),  2 години преди началото на периода на преход | Всички продукти (минерални торове и препарати)  2 години преди началото на периода на преход | Култу ра(и) | Всички продукти  (минерални торове и препарати)  1 година преди началото на периода на преход |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |

Приложение № 3

към чл. 37, ал. 3

 

* националния знак калинка се използва, като черно-бяло и цветно изображение;
* националния знак за биологично производство на Република България трябва да е с височина най-малко 9 mm и широчина най-малко 13,5 mm; съотношението височина/широчина винаги е 1:1,5. В изключителни случаи минималната височина може да бъде намалена до 6 mm за много малки опаковки;

Приложение № 4

към чл. 49, ал. 6

СПИСЪК ОТ МЕРКИ ПРИ НЕРЕДНОСТИ И НАРУШЕНИЯ

*А. Обща част*

1. Списъкът от мерки при нередности и нарушения е изготвен съгласно чл. 92г от Регламент (ЕО) № 889/2008.

2. Мерките, предвидени в този списък, се прилагат от контролиращите лица за всички оператори, подлежащи на контрол за биологично производство, в случаите, когато бъдат установени пропуски, нередности или нарушения на действащата нормативна уредба.

3. При установяване на същото несъответствие при следваща проверка контролиращото лице налага следващата по степен мярка от изброените в т. 5.

4. При установяване на несъответствия, които не са посочени в списъка по буква "Б", контролиращите лица, в зависимост от вида и тежестта им, прилагат една от мерките по т. 5. В 3-дневен срок от прилагане на мярката контролиращите лица писмено уведомяват министъра на земеделието, храните и горите.

5. Контролиращите лица са длъжни да прилагат следните мерки към операторите в система на контрол:

5.1. Предписание за предприемане на корективни действия от страна на оператора при установени пропуски или нередности, които не засягат биологичното състояние на продукта, с определяне на срок не по-дълъг от 10 дни, в който предписанието следва да бъде изпълнено *(за стопанства в преход и стопанства, преминали периода на преход)*.

5.2. Налагане на забрана за пускане на определена партида на пазара като биологична и премахване или забрана за позоваване на термините, указващи биологичен метод на производство в етикетирането й, до отстраняване на несъответствието, при установена нередност по отношение на съответствието с изискванията на биологичното производство само за определената партида. Мярката се налага в случаите, когато засегнатата партида не е пусната на пазара.

*За стопанства в преход:* Засилен контрол на цялото стопанство чрез допълнителни проверки.

5.3. Временно ограничаване (частично или пълно) на документа (сертификата) по чл. 29, параграф 1 от Регламент (ЕО) № 834/2007 и налагане на забрана за предлагане на съответната партида на пазара като биологична и премахване на термините, указващи биологичен метод на производство в етикетирането и рекламата на цялата партида или продукция, при установена нередност по отношение на съответствието с изискванията на биологичното производство съгласно чл. 30, параграф 1, първа алинея от Регламент (ЕО) № 834/2007 до отстраняване на несъответствието, със задължително писмено уведомяване на клиентите на оператора от негова страна, относно наложената мярка. Контролиращото лице писмено уведомява компетентният орган, Държавен фонд "Земеделие" - Разплащателна агенция и другите контролиращи лица за наложената мярка в срок от 3 дни.

*За стопанства в преход:* Удължаване на периода на преход със срок не по-малък от необходимия за отстраняване на несъответствието и представяне на доказателства за отстраняването му. Контролиращото лице в срок от 3 дни писмено уведомява компетентният орган, Държавен фонд "Земеделие" - Разплащателна агенция и другите контролиращи лица за наложената мярка.

5.4. Отнемане на документа (сертификата) по чл. 29, параграф 1 от Регламент (ЕО) № 834/2007 и налагане на забрана на оператора да извършва търговия с продукти с позоваване в етикетирането и рекламата на биологичния метод на производство за определен период от време, който предварително се съгласува с компетентния орган, съгласно чл. 30, параграф 1, втора алинея от Регламент (ЕО) № 834/2007 в случаи, когато бъде установено тежко нарушение или нарушение с траен ефект, със задължително писмено уведомяване на клиентите на оператора от негова страна относно наложената мярка. Контролиращото лице в срок от 3 дни писмено уведомява компетентният орган, Държавен фонд "Земеделие" - Разплащателна агенция и другите контролиращи лица за наложената мярка в срок от 1 работен ден. Периода на отнемане на сертификата стартира от датата на установяване на нарушението.

*За стопанства в преход:* Стартиране на нов преходен период, който започва да тече от датата на установяване на нарушението. Контролиращото лице писмено уведомява компетентният орган, Държавен фонд "Земеделие" - Разплащателна агенция и другите контролиращи лица за наложената мярка в срок от 1 работен ден.

6. В случай на мотивирано съмнение, че даден оператор възнамерява да пусне на пазара продукт, който не е в съответствие с разпоредбите на биологичното производство, но има позоваване на метода на биологичното производство, контролиращото лице има право да наложи:

• Временна забрана за продажба на продукт като биологичен съгласно чл. 91, параграф 2 от Регламент (ЕО) № 889/2008 за определен от контролиращото лице срок до доказване/отстраняване на съмненията.

Преди вземането на решение се дава възможност на оператора да направи коментар по съмнението. Ако съмнението на контролиращото лице не бъде потвърдено в дадения от него срок, същото се отменя най-късно с изтичането му. При потвърждаване на съмнението се налага съответната мярка от списъка по буква "Б" или се прилага т. 4.

1. При налагане на мярка 5.4 съгласуваният период за отнемане на сертификата по чл. 29 от Регламент 834/2007 на оператор се прилага и за неговите подизпълнители. Същите нямат право да се позовават на методите за биологично производство за този период, дори и при промяна на контролиращо лице или отделяне от оператора.

*Б. Специална част*

|  |  |  |  |  |  |
| --- | --- | --- | --- | --- | --- |
| № | Вид стопанство | Нередност/нарушение | Правно основание | Мярка | |
| 1. | *Минимални изисквания и система на контрол* | | | | |
| 1.1 | Всички | Частична липса на отчетна документация | Чл. 66, параграф 1 от Регламент (ЕО) № 889/2008 | 5.3 | |
| 1.2 | Всички | В отчетната документация няма съответствие в баланса между входните и изходните ресурси | Чл. 66, параграф 2 от Регламент (ЕО) № 889/2008 | 5.3  (при непусната на пазара партида - 5.2) | |
| 1.3 | Всички | Липса на съответствие между входните и изходните ресурси, които водят до съмнения за употреба на неразрешени продукти | Чл. 66, параграф 2 от Регламент (ЕО) № 889/2008 | 5.3  (при непусната на пазара партида - 5.2) | |
| 1.4 | Всички | Няма ясна идентификация на складираните биологични продукти- проследимост | Чл. 35, параграф 1 от Регламент (ЕО) № 889/2008 | 5.3 | |
| 1.5 | Всички | Смесване или замърсяване при съхранение с продукти и/или вещества, които не са в съответствие с разпоредбите за биологично производство | Чл. 35, параграф 1 от Регламент (ЕО) № 889/2008 | 5.4 | |
| 1.6 | Всички | Отказан достъп до помещенията и съоръженията | Чл. 67, параграф 1 от Регламент (ЕО) № 889/2008 | 5.4 | |
| 1.7 | Всички | Отказ за предоставяне на информация за целите на проверката, вкл. вземане на проба за анализ | Чл. 67, параграф 1"б" от Регламент (ЕО) № 889/2008 | 5.4 | |
| 1.8 | Земеделско производство | Употреба на ГМО | Чл. 9, параграф 1 от Регламент (ЕО) № 834/2007 | 5.4 | |
| 1.9 | Земеделско производство | Липсва удостоверение от доставчика относно ГМО или производни на ГМО | Чл. 9, параграф 3 от Регламент (ЕО) № 834/2007;  Чл. 69 от Регламент (ЕО) № 889/2008 | 5.3  (при непусната на пазара партида - 5.2) | |
| 2. | *Обозначаване/етикетиране/продажба* | | | | |
| 2.1 | Всички | Нарушение, свързано с етикетирането (продуктът не е биологичен или съдържа неразрешени небиологични съставки) | Чл. 23 от Регламент (ЕО) № 834/2007 | 5.4 | |
| 2.2 | Всички | Етикетиране или продажба на продукт, който указва метод на биологично производство, но съдържа по-малко от 95 % съставки от растителен или животински произход, получени по метода на биологично производство | Чл. 59 от Регламент (ЕО) № 889/2008 | 5.4 | |
| 2.3 | Всички | Продажба/покупка на продукти без писмено доказателство по смисъла на чл. 29, параграф 1 от Регламент (ЕО) № 834/2007 | Чл. 29, параграф 2 от Регламент (ЕО) № 834/2007 | 5.3  (при непусната на пазара партида - 5.2) | |
| 2.4 | Всички | Етикетиране или продажба на биологични продукти/продукти в преход без указване на кодовия номер на контролния орган на етикета или с погрешно указване | Чл. 58, параграф 1 от Регламент (ЕО) № 889/2008 | 5.3  (при непусната на пазара партида - 5.2) | |
| 2.5 | Всички | Продажба на биологични продукти с погрешно указване на биологичното производство при етикетирането или в търговските документи | Чл. 58, параграф 2 от Регламент (ЕО) № 889/2008 | 5.3 | |
| 2.6 | Всички | Етикетиране и обозначаване на продукти, съдържащи ГМО, употребени неразрешени вещества или йонизиращо лъчение - съгласно приложение VIII от Регламент (ЕО) № 889/2008 | Чл. 23 от Регламент (ЕО) № 834/2007 във връзка с приложение VIII от Регламент (ЕО) № 889/2008 | 5.4 | |
| 2.7 | Всички | Употреба на включени в приложения VIII А или VIII В от Регламент (ЕО) № 889/2008 съставки, но използвани в неразрешена сфера на приложение | Чл. 23 от Регламент (ЕО) № 834/2007 във връзка с приложение VIII от Регламент (ЕО) № 889/2008 | 5.4 | |
| 2.8 | Всички | Употреба на небиологични съставки от земеделски произход, които не са включени в приложение IX от Регламент (ЕО) № 889/2008 и за които не е издадено специално разрешение | Чл. 23 от Регламент (ЕО) № 834/2007 във връзка с приложение IX от Регламент (ЕО) № 889/2008 | 5.4 | |
| 2.9 | Всички | Означаване на продукти от растителен произход от стопанство в период на преход, които съдържат повече от една съставка от култура със земеделски произход | Чл. 62 от Регламент (ЕО) № 889/2008 | 5.3  (при непусната на пазара партида - 5.2) | |
| 3. | *Земеделско производство* | | | | |
| 3.1 | Земеделско производство | Неспазване на условията за небиологично паралелно производство или стопанисване на небиологична производствена единица, където липсва ясно разграничаване (обособяване) на единици или обекти, не всички от които се управляват съгласно принципите на биологичното производство | Чл. 11 от Регламент (ЕО) № 834/2007, чл. 6б, параграф 2, чл. 25в, 40, 73, 79г от Регламент (ЕО) № 889/2009 | | 5.4 |
| 3.2 | Земеделско производство | Констатирано съхранение на материали (препарати) (без препаратите за почистване и дезинфекция на помещенията и оборите) съгласно чл. 23, параграф 4 и във връзка с приложение VII на Регламент (ЕО) № 889/2008, средства за борба с насекоми и паразити съгл. чл. 23, параграф 4, във връзка с приложения II и VII на гореспоменатия регламент, като е налице основателно съмнение за употребата на тези материали | Чл. 35, параграф 2 от Регламент (ЕО) № 889/2008 | | 5.3 |
| 4. | *Растениевъдство* | | | | |
| 4.1 | Земеделско производство | Използван е небиологичен посевен или посадъчен материал без съответното разрешение въпреки наличието на биологичен посевен и посадъчен такъв | Чл. 12, параграф 1 от Регламент (ЕО) № 834/2007  Чл. 45, параграф 5 от Регламент (ЕО) № 889/2008 | 5.4 | |
| 4.2 | Земеделско производство | Използван е небиологичен посевен или посадъчен материал без съответното разрешение при липса на биологичен посевен и посадъчен такъв | Чл. 45, параграф 5 от Регламент (ЕО) № 889/2008 | 5.3 | |
| 4.3 | Земеделско производство | Използване на небиологичен посевен или посадъчен материал, който не отговаря на изискванията | Чл. 45, параграф 1б от Регламент (ЕО) № 889/2008 | 5.4 | |
| 4.4 | Земеделско производство | използване на означението „продукти, произведен при преход към биологично производство“ при неспазен 12 месечен преходен период до прибиране на продукцията | Чл. 62, буква "а" от Регламент (ЕО) № 889/2008 | 5.3 | |
| 4.5 | Земеделско производство | Неспазване периода на преход за растения и растителни продукти; констатирано складиране, етикетиране или продажба на продукти в период на преход като биологични | Чл. 36 от Регламент (ЕО) № 889/2008 | 5.4 | |
| 4.6 | Земеделско производство | Употреба на неразрешени торове и почвени подобрители | Чл. 12, параграф 1, "д" и "г" от Регламент (ЕО) № 834/2007 | 5.4 | |
| 4.7 | Земеделско производство | Управление на почвата и торене, което не отговаря на условията | Чл. 3 от Регламент (ЕО) № 889/2008 | 5.3 | |
| 4.8 | Земеделско производство | Установено прилагане на хидропонно производство | Чл. 4 от Регламент (ЕО) № 889/2008 | 5.4 | |
| 4.9 | Земеделско производство | Употреба на неразрешени  продукти за растителна защита | Чл. 5 и във връзка с приложение II от Регламент (ЕО) № 889/2008 и чл. 16, параграф 1, втора алинея от Регламент (ЕО) № 834/2007 | 5.4 | |
| 4.10 | Земеделско производство | Описанието на единицата, посочено в чл. 63, параграф 1, буква а) от Регламент (ЕО) № 889/2008, е непълно | Чл. 70 от Регламент (ЕО) № 889/2008 | 5.1 | |
| 4.11 | Земеделско производство | Програма за производство на растителни култури не е представена на контролния орган в указаните срокове | Чл. 71 от Регламент (ЕО) № 889/2008 | 5.1 | |
| 4.12 | Земеделско производство | Непълна документация относно растениевъдството | Чл. 72 от Регламент (ЕО) № 889/2008 | 5.3 | |
| 4.13 | Диворастящи растения | Районите за събиране на диворастящи растения и части от тях не отговарят на разпоредбите | Чл. 12, параграф 2 от Регламент (ЕО) № 834/2007 | 5.4 | |
| 4.14 | Гъби | Субстратите за производство на гъби не отговарят на разпоредбите | Чл. 6 от Регламент (ЕО) № 889/2008 | 5.4 | |
| 5. | *Животни и животински продукти* | | | | |
| 5.0 | Общи разпоредби | | | | |
| 5.0.1 | Земеделско производство | Отглеждане на животни без използване на земя, стопанисвана от оператора и/или без операторът да е установил писмено споразумение с друг оператор в съответствие с член 3, параграф 3 от Регламент (ЕО) № 889/2008 | Чл. 16 от Регламент (ЕО) № 889/2008 | 5.4 | |
| 5.0.2 | Земеделско производство | Няма ясно разделяне (разграничаване) на животни от един и същи вид, отглеждани по биологичен и небиологичен метод | Чл. 17, параграф 1 от Регламент (ЕО) № 889/2008 | 5.3 | |
| 5.0.3 | Земеделско производство | Отглежданите по биологичен метод животни използват пасища, които не отговарят на разпоредбите | Чл. 17, параграф 3 от Регламент (ЕО) № 889/2008 | 5.3 | |
| 5.0.4 | Земеделско производство | Неспазване периода на преход; констатирана продажба на продуктите в период на преход | Чл. 38 от Регламент (ЕО) № 889/2008 | 5.4 | |
| 5.0.5 | Земеделско производство | Описанието на единицата, посочено в чл. 63, параграф 1, буква а) от Регламент (ЕО) № 889/2008, е непълно | Чл. 74, параграф 1 от Регламент (ЕО) № 889/2008 | 5.1 | |
| 5.0.6 | Земеделско производство | Практическите мерки по чл. 63, параграф 1, буква б) от Регламент (ЕО) № 889/2008 не отговарят на изискванията | Чл. 74, параграф 2 от Регламент (ЕО) № 889/2008 | 5.1 | |
| 5.1 | Произход на животните | | | | |
| 5.1.1 | Земеделско производство | Увеличен процент животни, отглеждани по небиологичен метод, без разрешение от компетентния орган | Чл. 9, параграф 4 от Регламент (ЕО) № 889/2008 | 5.4 | |
| 5.1.2 | Земеделско производство | Закупени птици, отглеждани по небиологичен метод, без разрешение от компетентния орган | Чл. 42 от Регламент (ЕО) № 889/2008 | 5.4 | |
| 5.1.3 | Земеделско производство | Въвеждане на животни от небиологични стопанства, които са над максималната възраст или след отбиване | Чл. 9, параграф 2 от Регламент (ЕО) № 889/2008 | 5.3 | |
| 5.1.4 | Земеделско производство | Броят на женските бозайници не отговаря на ограниченията при подновяване на стадо небиологични животни | Чл. 9, параграф 3 от Регламент (ЕО) № 889/2008 | 5.3 | |
| 5.1.5 | Земеделско производство | Идентифицирането на животните не отговаря на изискванията | Чл. 75 от Регламент (ЕО) № 889/2008 | 5.1 | |
| 5.1.6 | Земеделско производство | Регистърът на животните не отговаря на изискванията | Чл. 76 от Регламент (ЕО) № 889/2008 | 5.1 | |
| 5.2 | Хранене | | | | |
| 5.2.1 | Земеделско производство | Хранене на млади бозайници по време на минималния период, определен за хранене с майчино мляко | Чл. 14, параграф 1, подточка "г", "vi" от Регламент (ЕО) № 834/2007; чл. 20 и 22 от Регламент (ЕО) № 889/2008 | 5.3 | |
| 5.2.2 | Земеделско производство | Отглеждане на животните при режим, който може да предизвика анемия | Чл. 20 от Регламент (ЕО) № 889/2008 | 5.4 | |
| 5.2. 3 | Земеделско производство | Използване на небиологични протеинови фуражи от растителен и животински произход, които не отговарят на условията | Чл. 43 от Регламент (ЕО) № 889/2008 | 5.3 | |
| 5.2.4. | Земеделско производство | По-малко от 60 % от животинската храна за тревопасни животни постъпва от самата единица или е произведена в сътрудничество с други биологични стопанства | Чл. 19, параграф 1 от Регламент (ЕО) № 889/2008 | 5.3 | |
| 5.2.5 | Земеделско производство | По-малко от 20 % от животинската храна за свине и птици постъпва от самата единица или е произведена в сътрудничество с други биологични стопанства | Чл. 19, параграф 2 от Регламент (ЕО) № 889/2008 | 5.3 | |
| 5.2.6 | Земеделско производство | Фуражът, задоволяващ хранителните потребности на животните, не отговаря на условията | Чл. 20 от Регламент (ЕО) № 889/2008 | 5.3 | |
| 5.2.7 | Земеделско производство | Фуражът, произведен в преход към биологично производство, не отговаря на условията | Чл. 21 от Регламент (ЕО) № 889/2008 | 5.3 | |
| 5.2.8 | Земеделско производство | Употреба на небиологични фуражи от растителен произход, които не са включени в приложение V | Чл. 22, параграф 1 във връзка с приложение V от Регламент (ЕО) № 889/2008 | 5.3 | |
| 5.2. 9 | Земеделско производство | Употреба на небиологични фуражи от животински произход, които не са включени в приложение V | Чл. 22, параграф 2 във връзка с приложение V на Регламент (ЕО) № 889/2008 | 5.3 | |
| 5.2.10 | Земеделско производство | Употреба на антибиотици, кокцидиостатици, растежни регулатори във фуражите | Чл. 14, параграф 1, подточка "г" от Регламент (ЕО) № 834/2007; чл. 23, параграф 2 от Регламент (ЕО) № 889/2008 | 5.4 | |
| 5.2. 11 | Земеделско производство | Употреба на ГМО във фуражите | Чл. 9, параграфи 1 и 2 от Регламент (ЕО) № 834/2007 | 5.4 | |
| 5.3 | Профилактика и лечение на болести по животните | | | | |
| 5.3.1 | Земеделско производство | Недостатъчно почистване или дезинфекция на обори, оборудване и инструменти | Чл. 23, параграф 4 от Регламент (ЕО) № 889/2008 | 5.1 | |
| 5.3.2 | Земеделско производство | Използване на продукти за почистване или дезинфекция на помещенията и съоръженията, които не са посочени в приложение VII от Регламент (ЕО) № 889/2008 | Чл. 23, параграф 4 от Регламент (ЕО) № 889/2008 | 5.3 | |
| 5.3.3 | Земеделско производство | Използване на продукти за унищожаване на насекоми или паразити, които не са посочени в приложение II от Регламент (ЕО) № 889/2008 | Чл. 23, параграф 4 от Регламент (ЕО) № 889/2008 | 5.3 | |
| 5.3.4 | Земеделско производство | Употреба на синтезирани по химически път алопатични лекарствени средства или антибиотици без предписание от регистриран ветеринарен лекар | Чл. 24, параграф 3 от Регламент (ЕО) № 889/2008 | 5.3 | |
| 5.3.5 | Земеделско производство | Употреба на синтезирани по химически път алопатични лекарствени средства или антибиотици с цел профилактика | Чл. 24, параграф 1 от Регламент (ЕО) № 889/2008  Чл. 14, параграф 1, подточка "д", i) от Регламент (ЕО) № 834/2007 | 5.4 | |
| 5.3.6 | Земеделско производство | Неспазване на двойно по-големия от законно установения карентен срок; неспазен период на преход след многократно лечение | Чл. 24, параграфи 4 и 5 от Регламент (ЕО) № 889/2008 | 5.3 | |
| 5.3.7 | Земеделско производство | При употреба на ветеринарномедицински продукти контролният орган не е уведомен, преди продуктите да бъдат пуснати на пазара като произведени по биологичен начин | Чл. 77 от Регламент (ЕО) № 889/2008 | 5.3 | |
| 5.4 | Животновъдни практики | | | | |
| 5.4.1 | Земеделско производство | Трансфер на ембриони | Чл. 14, подточка "в", iii от Регламент (ЕО) № 834/2007 | 5.4 | |
| 5.4.2 | Земеделско производство | Системно извършване на рутинни операции при животните без обезболяващи средства или в неподходяща възраст без разрешение от компетентния орган | Чл. 18, параграф 1 от Регламент (ЕО) № 889/2008 | 5.4 | |
| 5.4.3 | Земеделско производство | Неспазване на условията за товарене, разтоварване и транспорт на животни | Чл. 18, параграф 4 от Регламент (ЕО) № 889/2008 | 5.1 | |
| 5.4.4 | Земеделско производство | Неспазено условие за минимална възраст за клане на птици или птиците не произхождат от бавнорастящи линии | Чл. 12, параграф 5 от Регламент (ЕО) № 889/2008 | 5.4 | |
| 5.5 | Обори, места за движение на открито | | | | |
| 5.5.1 | Земеделско производство | Минималната площ в помещенията/оборите не отговаря на приложение III | Чл. 10, параграф 4 и във връзка с приложение III от Регламент (ЕО) № 889/2008 | 5.3 | |
| 5.5.2 | Земеделско производство | Помещенията за отглеждане на животни не отговарят на условията | Чл. 10, параграф 1 от Регламент (ЕО) № 889/2008 | 5.3 | |
| 5.5.3 | Земеделско производство | Специфичните условия за помещенията и животновъдните практики за бозайници не отговарят на условията | Чл. 11 от Регламент (ЕО) № 889/2008 | 5.3 | |
| 5.5.4 | Земеделско производство | Няма достъп до открити пространства | Чл. 14, параграф 1, подточка "б", "iii" от Регламент (ЕО) № 834/2007; чл. 14 от Регламент (ЕО) № 889/2008 | 5.3 | |
| 5.5.5 | Земеделско производство | Общата гъстота на животните, отглеждани на хектар за година, не отговаря на изискванията във връзка с границата от 170 кг азот на хектар използвана земеделска площ | Чл. 15 от Регламент (ЕО) № 889/2008 | 5.3 | |
| 5.5.6 | Земеделско производство | Неспазен период на преход на пасищата и местата на открито, ползвани от нетревопасните животни | Чл. 37, параграф 2 от Регламент (ЕО) № 889/2008 | 5.3 | |
| 5.5.7 | Земеделско производство | Надвишаване на периода на угояване за месодайни възрастни говеда, отглеждани в затворени помещения | Чл. 46 от Регламент (ЕО) № 889/2008 | 5.4 | |
| 5.5.8 | Земеделско производство | Помещенията за птици не отговарят на условията | Чл. 12 и 14 от Регламент (ЕО) № 889/2008 | 5.3 | |
| 5.5.9 | Земеделско производство | Няма ясно разграничаване на производствените единици при птицевъдството или позициониране на няколко производствени единици на едно място (заедно) | Чл. 12, параграф 3 "в" във връзка с чл. 2 "е" от Регламент (ЕО) № 889/2008 | 5.3 | |
| 5.5.8 | Земеделско производство | Повече от максимално допустимия брой животни | Чл. 12, параграф 3, подточка "д" от Регламент (ЕО) № 889/2008 | 5.3 | |
| 5.5.9 | Земеделско производство | Продажба на пилета като биологични, които са отглеждани по конвенционален метод повече от 3 дни | Чл. 38, параграф 1, подточка "в" и чл. 42 "а" от Регламент (ЕО) № 889/2008 | 5.4 | |
| 5.5.10 | Земеделско производство | Достъп до открити пространства за период, по-кратък от 1/3 от живота на птиците | Чл. 14, параграф 5 от Регламент (ЕО) № 889/2008 | 5.3 | |
| 6. | Пчели и пчелни продукти | | | | |
| 6.1 | Пчели | Неспазване 10 % годишно подновяване от пчелите майки и пчелните семейства с пчели майки и пчелни семейства, отглеждани по небиологичен начин | Чл. 9, параграф 5 от Регламент (ЕО) № 889/2008 | 5.4 | |
| 6. 2 | Пчели | Неспазен период на преход; констатирана продажба на продуктите в период на преход | Чл. 38 от Регламент (ЕО) № 889/2008 | 5.4 | |
| 6. 3 | Пчели | Мястото, на което са разположени кошерите, не отговаря на изискванията | Чл. 13, параграф 1 от Регламент (ЕО) № 889/2008 | 5.3 | |
| 6. 4 | Пчели | Хранене с небиологична захар | Чл. 19, параграф 3 от Регламент (ЕО) № 889/2008 | 5.4 | |
| 6. 5 | Пчели | Хранене с небиологичен мед | Чл. 19, параграф 3 от Регламент (ЕО) № 889/2008 | 5.4 | |
| 6.6. | Пчели | Надвишаване на допустимия период на хранене на пчелите и пчелните семейства | Чл. 19, параграф 3 от Регламент (ЕО) № 889/2008 | 5.3 | |
| 6.7 | Пчели | Профилактиката не е проведена съгласно разпоредбите. Използвани са ветеринарномедицински продукти извън разрешените, няма ясно разграничаване, неспазен период на преход | Чл. 25 от Регламент (ЕО) № 889/2008 | 5.4 | |
| 6.8 | Пчели | Кошерите не са направени основно от естествени материали | Чл. 13, параграф 3 от Регламент (ЕО) № 889/2008 | 5.3 | |
| 6.9 | Пчели | Употреба на неразрешени вещества в кошерите | Чл. 13, параграф 5, чл. 25 от Регламент (ЕО) № 889/2008 | 5.4 | |
| 6.10 | Пчели | Употреба на небиологичен восък без предварителен анализ | Чл. 13, параграф 4, чл. 44 "б" от Регламент (ЕО) № 889/2008 | 5.3 | |
| 6.11 | Пчели | Употреба на неразрешени препарати за почистване и дезинфекция | Чл. 25, параграфи 1 и 2 от Регламент (ЕО) № 889/2008 | 5.3 | |
| 6.12 | Пчели | Прилагане на неподходящи животновъдни практики (рязане на крилата на пчелите майки) | Чл. 18, параграф 3 от Регламент (ЕО) № 889/2008 | 5.4 | |
| 6.13 | Пчели | Липса на карта на района, която да бъде с ясно различим периметър, указваща местонахождението на кошерите, и/или документация и доказателства, включително, при необходимост, подходящи анализи, показващи, че районите, до които пчелните семейства имат достъп, отговарят на условията, посочени в регламента | Чл. 78, параграф 1 от Регламент (ЕО) № 889/2008 | 5.2 | |
| 6.14 | Пчели | Липса на необходимата информация в регистъра на пчелините | Чл. 78, параграф 2 от Регламент (ЕО) № 889/2008 | 5.1 | |
| 6.15 | Пчели | Липса на поддържане на необходимата информация при употребата на ветеринарномедицински продукти | Чл. 78, параграф 3 от Регламент (ЕО) № 889/2008 | 5.1 | |
| 6.16 | Пчели | При употреба на ветеринарномедицински продукти контролният орган не е уведомен, преди продуктите да бъдат пуснати на пазара като произведени по биологичен начин | Чл. 78, параграф 3 от Регламент (ЕО) № 889/2008 | 5.3 | |
| 6.17 | Пчели | Зоната, в която се намира пчелинът, не е регистрирана, липсва идентификацията на кошерите | Чл. 78, параграф 4 от Регламент (ЕО) № 889/2008 | 5.1 | |
| 6.18 | Пчели | Контролният орган не е уведомен относно местенето на пчелини в указаните срокове | Чл. 78, параграф 4 от Регламент (ЕО) № 889/2008 | 5.1 | |
| 6.19 | Пчели | Липса на документация относно предприетите мерки за правилното изваждане, обработване и съхранение на пчеларските продукти, изваждането на питите и операциите по ваденето на меда | Чл. 78, параграфи 5 и 6 от Регламент (ЕО) № 889/2008 | 5.1 | |
| 7. | *Морски водорасли и аквакултури* | | | | |
| 7.1 | Аквакултури -  общо | Замърсители или неразрешени за биологичното производство вещества в районите за аквакултури | Чл. 6б, параграф 1 от Регламент (ЕО) № 889/2008 | 5.3 | |
| 7.2 | Аквакултури -  общо | Липсва анализ на въздействието върху околната среда за нови дейности, кандидатстващи да бъдат признати за биологично производство и произвеждащи повече от 20 тона продукти от аквакултури | Чл. 6б, параграф 3 от Регламент (ЕО) № 889/2008 | 5.3 | |
| 7.3 | Аквакултури - общо | Няма ясно разграничение между биологичните и небиологичните производствени единици | Чл. 11 от Регламент (ЕО) № 834/2007 във връзка с чл. 25в от Регламент (ЕО) № 889/2008 | 5.3 | |
| 7.5 | Аквакултури - общо | Неразрешени методи на развъждане | Чл.15, параграф 1, подточка "в", "i" от Регламент (ЕО) № 834/2007 | 5.4 | |
| 7.6 | Аквакултури - общо | Недостатъчно пространство за отглеждане на животните | Чл. 25е, параграф 2 във връзка с приложение XIIIa от Регламент (ЕО) № 889/2008 | 5.3 | |
| 7.7 | Аквакултури - общо | Неразрешено отглеждане в затворен тип циркулационни съоръжения | Член 25ж, параграф 1 от Регламент (ЕО) № 889/2008 | 5.4 | |
| 7.8 | Аквакултури - общо | Изкуственото загряване на водата извън люпилни, разсадни и/или отрасни басейни | Член 25ж, параграф 4 от Регламент (ЕО) № 889/2008 | 5.3 | |
| 7.9 | Аквакултури - общо | Нараняване и стрес на аквакултурните животни | Член 25з, параграф 1 във връзка с член 32а от Регламент (ЕО) № 889/2008 | 5.3 | |
| 7.10 | Аквакултури - общо | Употреба на хормони и производни на хормоните | Член 25и от Регламент (ЕО) № 889/2008 | 5.4 | |
| 7.11 | Хищни аквакултурни животни | Неспазване на приоритетните изисквания при храненето на хищните аквакултурни животни | Член 25к, параграф 1 от Регламент (ЕО) № 889/2008 | 5.3 | |
| 7.12 | Хищни аквакултурни животни | Повече от 60 % от фуражната дажба съдържа биологично произведени растителни продукти | Член 25к, параграф 3 от Регламент (ЕО) № 889/2008 | 5.3 | |
| 7.13 | Хищни аквакултурни животни | Употреба на астаксантин от небиологични източници въпреки наличието на биологични такива | Член 25к, параграф 4 от Регламент (ЕО) № 889/2008 | 5.3 | |
| 7.14 | Аквакултурни животни | Неразрешени фуражни суровини, добавки и помощни вещества, които се използват при преработка на продуктите | Член 25м във връзка с приложение V и VI от Регламент (ЕО) № 889/2008 | 5.3 | |
| 7.15 | Аквакултурни животни | Употреба на растежни стимулатори или синтетични аминокиселини | Чл. 15, параграф 1, буква "г", подточка vi) от Регламент (ЕО) № 834/2007 | 5.4 | |
| 7.16 | Аквакултурни животни | Прилагане на по-кратък от предвидения период на преход; констатирана продажба на продуктите в период на преход | Чл. 38а от Регламент (ЕО) № 889/2008 | 5.4 | |
| 7.17 | Аквакултурни животни | Неспазване на ограничението за алопатично лечение до два курса на лечение годишно, респ. при производствен цикъл, по-кратък от 1 год., се прилага ограничение на алопатичното лечение до един курс | Член 25у, параграф 2 от Регламент (ЕО) № 889/2008 | 5.3 | |
| 7.18 | Аквакултурни животни | Повече от 2 обработки срещу паразити на година, респективно повече от 1 обработка при производствен цикъл 18 месеца | Член 25у, параграф 3 от Регламент (ЕО) № 889/2008 | 5.3 | |
| 7.19 | Аквакултурни животни | Неспазване на карентния срок след медикаментозното лечение | Член 25у, параграф 4 от Регламент (ЕО) № 889/2008 | 5.3 | |
| 7.20 | Аквакултури - общо | Описанието на единицата, посочено в член 63, параграф 1, буква а) от Регламент (ЕО) № 889/2008, не отговаря на изискванията | Член 79а от Регламент (ЕО) № 889/2008 | 5.1 | |
| 7.21 | Аквакултури - общо | Производствената документация за аквакултурни животни не отговаря на изискванията | Член 79б от Регламент (ЕО) № 889/2008 | 5.1 | |
| 8. | *Преработка* | | | | |
| 8.1 | Преработватели | Неспазване на условието за отделна по време и/или място обработка на преработени биологични храни или недостатъчно почистване на машините и съоръженията | Член 19, параграф 1 от Регламент (ЕО) № 834/2007, чл. 26, параграф 5, подточки "а" и "б" от Регламент (ЕО) № 889/2008 | 5.3 | |
| 8.2 | Преработватели | Няма разделение на биологичните от небиологичните продукти при транспортиране | Чл. 30 от Регламент (ЕО) № 889/2008 | 5.3 | |
| 8.3 | Преработватели | Преработката на фуражи и храни не отговаря на условията | Чл. 26, параграфи 1, 2, 3, 4 и 5, подточки "в", "г" и "д" от Регламент (ЕО) № 889/2008 | 5.3 | |
| 8.4 | Преработватели | Употреба на неразрешени продукти и вещества при преработката на храни | Чл. 27 от Регламент (ЕО) № 889/2008 и приложение VIII | 5.4 | |
| 9. | *Производство на вино* | | | | |
| 9.1 | Производители на вино | Употреба на продукти и вещества при производство на вино, които не отговарят на условията | Чл. 29в и приложение VIIIа от Регламент (ЕО) № 889/2008 | 5.4 | |
| 9.2 | Производители на вино | Енологични практики, процеси и обработки, които не отговарят на условията | Чл. 29г от Регламент (ЕО) № 889/2008 | 5.4 | |
| 10. | *Подизпълнители* | | | | |
| 10,1 | Подизпълнители | Непълен списък на подизпълнителите – етапите на преработката не са включени в процедурата на контрол | [Чл. 86, подточка "а"](apis://Base=APEV&Celex=32008R0889&ToPar=Art86_Ptа&Type=201/) и ["б" от Регламент (ЕО) № 889/2008](apis://Base=APEV&Celex=32008R0889&ToPar=Art86_Ptб&Type=201/) | 5.3 | |
| 10.2 | Подизпълнители | Доставчиците и търговците, изкупили продукцията, не могат да бъдат установени (без да съществува съмнение за фалшиви стокови документи) | [Чл. 86, подточка "в"](apis://Base=APEV&Celex=32008R0889&ToPar=Art86_Ptв&Type=201/); [чл. 91, параграф 2 от Регламент (ЕО) № 889/2008](apis://Base=APEV&Celex=32008R0889&ToPar=Art91_Par2&Type=201/) | 5.3 | |
| 11. | *Производство на фуражи* | | | | |
| 11.1 | Фуражи | Съдържание на една и съща фуражна суровина - биологична, в преход или небиологична, но коректно етикетирана | Чл. 18, параграф 2 от Регламент (ЕО) № 834/2007 | 5.3 | |
| 11.2 | Фуражи | Неразрешени съставки (фуражни суровини, добавки, разтворители и др.) | Чл. 18 от Регламент (ЕО) № 834/2007, чл. 22 или 25м във връзка с приложения V и VI от Регламент (ЕО) № 889/2008 | 5.4 | |
| 11.3 | Фуражи | Фуражът е ГМО или произведен от ГМО (над допустимата граница по смисъла на чл. 24 от Регламент (ЕО) №1829/2003) | Чл. 9 от Регламент (ЕО) № 834/2007 | 5.4 | |
| 11.4 | Фуражи | Неспазване на условието за отделна по време и/или място обработка на фуражи или недостатъчно почистване на машините и съоръженията | Чл. 18, параграф 1 от Регламент (ЕО) № 834/2007, чл. 26, параграф 5, подточки "а" и "б" във връзка с приложения V и VI на Регламент (ЕО) № 889/2008 | 5.3 | |
| 11.5 | Фуражи | Употреба на йонизиращо лъчение | Чл. 10 от Регламент (ЕО) № 834/2007 | 5.4 | |
| 11.6 | Фуражи | Фуражите съдържат растежни стимулатори или синтетични аминокиселини | Чл. 14, параграф 1, подточки "г", "v" от Регламент (ЕО) № 834/2007, чл. 60, параграф 1, подточка "а" от Регламент (ЕО) № 889/2008 | 5.4 | |
| 11.7 | Фуражи | Описанието на единицата, посочено в чл. 63, параграф 1, буква а) от Регламент (ЕО) № 889/2008 не отговаря на изискванията | Чл. 88 от Регламент (ЕО) № 889/2008 | 5.1 | |
| 12. | *Внос от трети страни* | | | | |
| 12.1 | Вносители | Внесените продукти не отговарят на изискванията за биологично производство на ЕС | Чл. 32, параграф 1, подточка "а" или 33, параграф 1, подточка "а" от Регламент (ЕО) № 834/2007 във връзка с чл. 15 и 19 от Регламент (ЕО) № 1235/2008 | 5.4 | |
| 12.2 | Вносители | Вносители, получатели или износители не са включени в контролните процедури | Чл. 32, параграф 1, подточка "б" или 33, параграф 1, подточки "б" и "в" от Регламент (ЕО) № 834/2007 във връзка с чл. 15 и 19 от Регламент (ЕО) № 1235/2008 | 5.4 | |
| 12.3 | Вносители | Липсва придружаващ стоката оригинален сертификат, сертификат за инспекция от контролния орган на третата страна, разрешително за продажба на продуктите | Чл. 33 от Регламент (ЕО) № 834/2007, чл. 13 и 19 от Регламент (ЕО) № 1235/2008 | 5.4 | |
| 12.4 | Вносители | Незаверени промени и зачерквания върху сертификата | Чл. 13, параграф 5 от Регламент (ЕО) № 1235/2008 | 5.4 | |
| 12.5 | Вносители | Незаверена клетка 17 в сертификата за инспекция от компетентните органи на държавата членка | Чл. 13, параграф 8 от Регламент (ЕО) № 1235/2008 | 5.4 | |
| 12.6 | Вносители | Липсва обозначение/идентификация върху опаковката съгласно чл. 34 на Регламент (ЕО) № 889/2008 | Чл. 34 от Регламент (ЕО) № 889/2008 | 5.4 | |
| 12.7 | Вносители | Липса на представена информация за внесената пратка, посочена в чл. 84 от Регламент (ЕО) № 889/2008 | Чл. 67, параграф 2 от Регламент (ЕО) № 889/2008 | 5.3 | |
| 12.8 | Вносители | Описанието на единицата, посочено в чл. 63, параграф 1, буква а) от Регламент (ЕО) № 889/2008 не отговаря на изискванията | Чл. 82 от Регламент (ЕО) № 889/2008 | 5.1 | |
| 12.9 | Вносители | Вносителят и първият получател водят документална отчетност, която не отговаря на изискванията | Чл. 83 от Регламент (ЕО) № 889/2008 | 5.3 | |
| 12.10 | Вносители | Информация за внесените пратки не отговаря на изискванията | Чл. 84 от Регламент (ЕО) № 889/2008 | 5.3 | |

Приложение № 5

към чл. 49, ал. 7

|  |
| --- |
| ДЕКЛАРАЦИЯ |
| за обстоятелства по чл. 27, параграф 5 от Регламент (EО) № 834/2007 на Съвета от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) № 2092/91 (ОВ, бр. L 189 от 20.07.2007 г., стр. 1) |
|  |
| Долуподписаният/ата |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, |
| (собствено, бащино и фамилно име) |
| ЕГН \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, притежаващ лична карта |
| № \_\_\_\_\_\_\_\_\_\_\_\_\_, издадена на \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (дата на издаване) |
| от МВР - гр. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, |
| (място на издаване) |
| адрес: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, |
| (постоянен адрес) |
| в качеството си на управител/упълномощен представител \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (посочват се длъжността и качеството, в което лицето има право да представлява и управлява) |
| на \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, |
| (име на контролиращото лице) |
| получило разрешение от министъра на земеделието, храните и горите съгласно чл. 18, ал. 1 ЗПООПЗПЕС, с кодов номер ………… и Заповед № …………………….. |
| със седалище \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ и адрес на управление в Република България |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, тел.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, факс: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, БУЛСТАТ/ЕИК \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Декларирам, че при осъществяване на дейностите по контрол за спазване правилата на биологичното производство управляваното/представляваното от мен контролиращо лице: |
| 1. Ще спазва разпоредбите на: |
| Регламент (EО) № 834/2007 на Съвета от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) № 2092/91 (ОВ, бр. L 189 от 20.07.2007 г., стр. 1); |
| Регламент (ЕО) № 889/2008 на Комисията от 5 септември 2008 г. за определяне на подробни правила за прилагането на Регламент (ЕО) № 834/2007 на Съвета относно биологичното производство и етикетирането на биологични продукти по отношение на биологичното производство, етикетирането и контрола (ОВ, бр. L 250 от 18.09.2008 г.); |
| Закон за прилагане на Общата организация на пазарите на земеделски продукти на Европейския съюз (ЗПООПЗПЕС); |
| Наредба № .... от ............... г. за прилагане на правилата на биологично производство, етикетиране и контрол, и за издаване на разрешение за контролна дейност за спазване на правилата на биологичното производство, както и за последващ официален надзор върху контролиращите лица (Наредба № ……. от ……………. г.). |
| 2. При възникване на обстоятелства по чл. 50, ал. 2 и 3 от Наредба № 1 от 7 февруари 2013 г. се задължава да предостави на компетентното звено информацията по чл. 23, т. 4 ЗПООПЗПЕС и чл. 9, ал. 6 от Наредба № 1 от 7 февруари 2013 г. |
| 3. При промяна на декларираните обстоятелства съгласно Регламент (EО) № 834/2007, Регламент (ЕО) № 889/2008, ЗПООПЗПЕС и тази наредба ще уведомя компетентното звено в срок 7-дневен срок от настъпването на промяната в обстоястелствата . |
| Известно ми е, че за неверни данни нося наказателна отговорност по чл. 313 от Наказателния кодекс  Дата ………………. Подпис: |